text:
Waba uzi ibitangaza bitanu biruta ibindi byose ?
Abantu benshi, cyane cyane mu Matorero y’Ubutumwa Bwiza, yizera Yesu (Evangelical churches), bifuza kubona ibitangaza by’Imana, kandi koko birakenewe (Abaheburayo 2: 4). Ariko nifuje ko tuganira ku bitangaza bitanu biruta ibindi byose, ngo bitume ubishaka kurushaho.
KUREMWA N’IMANA MW’ISHUSHO YAYO
Iki ni igitangaza kibimburira ibindi byose, kuko Ibyanditswe Byera bitubwira ko Imana yaremye umuntu mw’ishusho yayo (Itangiriro 1: 26-27). Kandi wibuke ko Imana yakuremye kubera ubushake bwayo (Ibyahishuwe 4:11). Kuko iyo Imana itakurema ubu uba uri ubusa gusa, kandi nta n’uwakizwa ngo azajye mw’Ijuru atarabanje kuremwa! Imana ihabwe icyubahiro, kandi ishyirwe hejuru.
ICYITONDERWA: Iki gitangaza cyo ntawe utaragikorewe, uriho wese yakagombye guha Imana icyubahiro.
KUMVA INKURU NZIZA Y’AGAKIZA
Kumva Inkuru Nziza y’Agakiza gatangwa ku buntu kubwo kwizera Yesu Kristo, Umwana w’Imana (Abefeso 2:8), ni igitangaza gikomeye cyane, kuko ntawakwizera atumvise, “kuko kwizera kuzanwa no kumva, kumva kukazanwa n’ Ijambo rya Kristo” (Abaroma 10: 14, 17).
ICYITONDERWA:
Hari abantu benshi bapfira mu byaha batumvise Inkuru Nziza y’Agakiza, barumvise inyigisho z’ibinyoma zitera kurimbuka.
Hari ibihugu byinshi, ubu bigera hafi kuri 50! bitemera ko Inkuru Nziza y’Agakiza ibwirizwa-dukwiriye kubibuka mu masengesho, kandi Imana yadushoboza, tumaze kuzura Umwuka wera, tukabashyira Ubutumwa Bwiza.
3.GUHINDUKA ICYAREMWE GISHYA
Guhinduka icyaremwe gishya, umwana w’Imana, n’umuragwa w’ubugingo buhoraho, kubwo kwihana ibyaha (kubabazwa n’ibyaha, ukabyatura, ukabireka burundu) no kwizera Yesu Kristo, Umwuka Wera akaguturamo (Yohana 1: 12/2 Abakorinto 7: 10/Abaroma 8: 15-17). Iki gitangaza kirakomeye cyane, kuko utarakiriye icyo gitangaza, ntabwo azajya mw’Ijuru, ahubwo azarimbuka iteka ryose, mu muriro utazima (Ibyahishuwe 21: 8).
KUNESHA ICYAHA
Ibyanditswe Byera bitubwira ko icyibi kidakwiriye kutunesha, ahubwo dukwiriye kuneshesha ikibi icyiza (Abaroma 12: 21). Iki ni igitangaza nacyo gikomeye cyane, kuko unesha niwe ufite icyo azaragwa mu bwami bw’Imana (Ibyahishuwe 2: 7, 11, 17, 26/ 3: 5, 12, 21). Nicyo gituma, niba koko warakiriye Yesu Kristo nk’Umukiza n’Umwami, ukwiriye gusaba Imana ikakuzuza Umwuka Wera, kubika mu mutima Ijambo ry’Imana no gurihishurirwa ngo ubashe kunesha icyaha (Abafiripi 4: 13/ Zaburi 119 : 11, 130).
ICYITONDERWA:
Kunesha ni kimwe mu bimenyetso biranga abana b’Imana nyakuri (1 Yohana 5: 4-5).
GUPFA UPFIRIYE MU MWAMI YESU
Ijambo ry’Imana ritubwira ngo hahirwa abapfa bapfira mu Mwami wacu (Ibyahishuwe 14: 13). Kuki iki gitangaza aricyo kiruta ibindi bitangaza byose?
Iherezo ry’ikintu riruta itangiriro ryacyo (Umubwiriza 7: 8)
Umunsi wo gupfamo uruta umunsi wo kuvukamo (Umubwiriza 7: 1)
Urupfu rw’abakunzi b’Uwiteka ni urw’igiciro cyinshi mu maso yayo (Zaburi 116: 15)
Imiruho yose iba ishize, umuntu atabarutse amahoro, ategereje ingororano ze (Ibyahishuwe 14: 13)
Umuntu aba akijijwe ibyago byenda kuza (Yesaya 57: 1-2)
Bene Data, dukwiriye kwihangana kugeza igihe Yesu Kristo azazira, kandi, dukwiriye kuguma muri Yesu, nawe akaguma muri twe kugeza igihe tuviriye mu mubiri, cyangwa agarutse (Yakobo 5: 7-8/ Yoh. 15: 4-5). Niho Agakiza kacu kazaba kagize agaciro kako.
ICYITONDERWA:
Niba koko ufashijwe n’aya magambo, wayasangira na bene So, ngo nabo abubake.
BAKUNDUKIZE Dieudonné


c: text/html

text:
Wirinde umudendezo wahawe utagusha abandi, nawe udasigaye.
Ariko mwirinde kugira ngo uwo mudendezo wanyu udahindukira abadakomeye igisitaza na hato, kuko umuntu nakubona wowe ujijutse wicaye urira mu ngoro y’ikigirwamana, mbese ibyo ntibizatera umutima we udakomeye guhangāra kurya ibiterekerejwe ibigirwamana, maze udakomeye akaba arimbuwe no kujijuka kwawe, kandi ari we mwene Data Kristo yapfiriye? Nuko ubwo mucumura kuri bene Data mugakomeretsa imitima yabo idakomeye, muba mucumuye no kuri Kristo (1 Kor 8:9-11).
Kimwe mu bimenyetso biranga umuntu ufite umudendezo, ni ukutagira ikimubuza uburenganzira bwe, ndetse akaba ashobora gukora icyo ashatse cyose. Uyu mudendezo rero Imana yawutanze ku bantu bose, bityo itwemerera guhitamo icyo dukora tutabitegetswe nayo, ahubwo bivuye mu guhitamo kwacu. Gusa uyu mudendezo iyo umuntu atabaye maso, ukunze kumuviramo guhinduka ikigenge, ndetse bikamwinjiza ahantu habi kuburyo ahinduka intakoreka, ugasanga kuhikura bimubera intambara, akaba ari yo mpamvu bidukwiriye ko tugira amakenga mubyo dukora nk’uko tubisoma mu ijambo ry’Imana mu rwandiko rwa mbere Pawulo yandikike ab’ikorinto 10:23, ahagira hati “Nubwo twemererwa byose, ariko ibigira icyo bitumarira si byose, byose turabyemererwa koko, ariko ibitwungura si byose.
Bagenzi mugana mu ijuru, nagirango mbibutse ko Satani atishimira inzira twatangiye, niyo mpamvu akoresha ubuhanga bukomeye mu kuyobya abantu iyi nzira, nyuma rero yo kubona ko kudukura munzu y’Imana bitamworoheye kuko twamaze no kubonamo imirimo itandukanye, ndetse dufitemo n’ibyicaro bihoraho, usigaye usanga ahera kuri wa mudenzezo twahawe, akihisha inyuma ya za mpano zacu, igikundiro dufite n’ icyubahiro twahawe n’Imana , maze akatwereka ko dukwiye gusirimuka, ntitugume kuba nk’abakera mu buryo butari bumwe, akadutera kwivanga kutari kumwe nyamara twe twibwira ko ntacyo bitwaye, amaherezo bikatuviramo kutera imbuto zikwiriye abihanywe n’ibyaha bitari bimwe, Nyamara twibuke ko Pawulo nawe yigeze kubibona ku baroma maze akabahugura agira ati : Kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka, ari byo byiza bishimwa kandi bitunganye rwose. ngo Ndababwira umuntu wese muri mwe, mbwirijwe n’ubuntu nahawe, mwe kwifata uko mutari, ahubwo mutekereze mwitonze nk’uko Imana yagereye umuntu wese kwizera. “Abaroma 12:2-3”
Nta kabuza umuntu wamenye Imana Satani amuhora hafi ashaka kumuteza tutubaha no kutubahisha Imana, kuri satani kuguma mu nzu y’Imana ntacyo bimutwaye mugihe yamaze kwigarurira umutima wawe, maze ukagaragara nk’ukiri mu nzira, ukajya mu materaniro, ukaririmba, ukabwiriza abandi, ndetse ukanahanura yee, nyamara hanze benshi bamaze kumenya ibyo akorera mu bwihisho, kuri ubu baretse gukurikira Imana, kuko Nta mbuto nziza bigeze bamusoromaho , ariko kuri bene aba ikiruta ni uko bakwisuzuma bakagaruka mu nzira neza, bakamenya ko umudendezo bahawe Atari uwo kubahesha gukora ibyaha, no kubera abandi urukuta rubabuza kujya ku mana, ndetse biteye ubwoba kuko Yesu we yabigarutseho neza agira ati : “Ariko ushuka umwe muri aba bato banyizera akamugusha, ikiruta ni uko yahambirwa urusyo mu ijosi rye, akazikwa imuhengeri mu nyanja. Isi izaboneshwa ishyano n’ibigusha abantu, kuko ibyo bigusha bitazabura kuza, ariko uwo muntu uzana ibigusha azabona ishyano “Matayo 18:6”
Ernest RUTAGUNGIRA

robotstxt: allowed

filter: keep


text:
Amaze guhura na Yesu, ibintu byahise bihinduka ukundi!
“ Maze Barinaba aramujyana amushyira intumwa, azisobanurira uko yabonye Umwami Yesu mu nzira, kandi uko yavuganye nawe, n’uko yavuze ashize amanga mu izina rya Yesu I Damasiko…” Ibyakozwe n’intumwa 9:26-27
Uyu ni Pawulo wahoze witwa Sawuli. Umunsi yahuye na Yesu ibintu byahindutse ukundi. Ni nka ya ndirimbo ivuga ngo “ Sinzibagirwa igihe nakizwaga, ubwo Yesu yinjiraga muri jye…” Imana ishimwe.
Bibiliya itwereka ibintu bifatika kuri Pawulo, kuko Pawulo na Sawuli ni abantu babiri batandukanye. Uwa mbere n’umuntu udafite Yesu, gusa ufite ishyaka ryinshi , uwa kabiri n’umuntu wakiriye Yesu nk’Umwami n’Umukiza ndetse wamaze guhinduka igikoresho cy’Imana.
Uko yari ameze mbere yo guhura na Yesu:
1. Ariko Sawuli akomeza gukangisha abigishwa b’Umwami ko bicwa, ajya ku mutambyi mukuru amusaba inzandiko zo guha ab’amasinagogi y’I Damasiko kugirango nabona abantu b’inzira ya Yesu , abagabo cyangwa abagore, ababohe abajyane I Yerusalemu. Ibyakozwe n’intumwa 9:1
2. Ananiya aramusubiza ati Mwami , uwo muntu numvise benshi bamuvuga, uko yagiriraga nabi abera bawe bari I Yerusalemu, kandi n’ino afite ubutware abuhawe n’abatambyi bakuru bwo kuboha abambaza izina ryawe. Ibyakozwe n’intumwa 9:13-14
Uko bahuye na Yesu:
1. Akigenda yenda gusohora I Damasiko, umucyo uramutungura uvuye mu ijuru uramugota. Agwa hasi yumva ijwi rimubaza riti “ Sawuli Sawuli undenganiriza iki?
2. Aramubaza ati “ Urinde Mwami?” Nawe ati ndi Yesu uwo ureganya. Ariko haguruka ujye mu mudugudu uzabwirwa ibyo ukwiriye gukora. Ibyakozwe n’intumwa 9:6
Uko byamugendekeye amaze guhura na Yesu
1. Umwami aramusubiza ati: “genda kuko uwo muntu ari igikoreshwa nitoranirije, ngo yogeze izina ryanjye imbere y’abanyamahanga n’abami n’abisirayeli. Nanjye nzamwereka ibyo azababazwa nawe uburyo ari byinshi bamuhora izina ryanjye. Ibyak 5:16
2. Aherako abwiriza mu masinagogi ko Yesu ari Umwana w’Imana. Abamwumvise bose barumirwa bati “ Uyu siwe warimburiraga I Yerusalemu abambaza iryo zina? Ibyak 9:21
3. Ariko sawuli arushaho kugwiza imbaraga, atsinda abayuda abahamiriza ko Yesu ariwe Kristo
4. Asohoye I Yerusalemu agerageza kwifatanya ,abigishwa ariko bose baramutinya ntibemera ko ari umwigishwa. Maze Barinaba aramujyana amushyira intumwa, azisobanurira uko yabonye Umwami Yesu mu nzira, kandi uko yavuganye nawe, n’uko yavuze ashize amanga mu izina rya Yesu I Damasiko…” Ibyakozwe n’intumwa 9:26-27
Uyu Pawulo amaze kubyinjiramo neza, ibya Yesu bimaze kumuryohera cyane arandika:
“ Nyamara ibyari indamu yanjye nabitekereje ko ari igihombo kubwa Kristo, ndetse n’ibintu byose mbitekereza ko ari igihombo ku bw’ubutunzi butagira akagero aribwo kumenya Kristo Yesu. Kubw’uwo nahombye ibyanjye byose, ndetse mbitekereza ko ari amase kugirango ndonke Kristo…” Abafilipi 3: 7-8
Imana ishimwe. Arimo arangiza urugendo rwe arongera yandika amagambo arimo ibyiringiro byinshi by’ubugingo budashira
“ Kuko njyeweho maze kumera nk’ibisukwa ku gicaniro, igihe cyo kugenda kwanjye gisohoye. Narwanye intambara nziza, narangije urugendo, narinze ibyo kwizera. Ibisigaye mbikiwe ikamba ryo gukiranuka, iryo Umwami wacu, umucamanza utabera, azampa kuri urya munsi …” 2 Timoteyo 4:6
Umunsi wo guhura na Yesu ni umunsi wagombye kwibukwa mu buzima bw’umuntu nkuko bibuka indi minsi ikomeye mu buzima: amavuko, guhura n’uwo muzubakana, ubukwe…..Impamvu ari umunsi ukomeye , nuko habaho impinduka zigaragara mu buzima bw’umuntu nk’uko twabisomye.
Ibi bitandukanye no kuba waravutse ugasanga iwanyu basenga nawe ukajyayo ariko utarahura na Yesu, bitandukanye no kuba ukora mu muryango wa gikristo bityo mukaba musenga, binatandukanye cyane no kuba waragiye mu idini runaka kugirango uhakorere ubukwe. Ni experience umuntu agira ku giti cye kandi ntiwaba wahuye n’Umwami ukomeye nka Yesu ngo ubiyoberwe. WIGEZE UHURA NA YESU! Ndabikwifurije kuko ni ubuzima bwiza mu buryo budasanzwe. Kuva ubutangiye kuzageza ugiye mu ijuru. Ibihe byiza.


text:
Bibiriya Yera, Matayo 24:15-16 hagira hati: "Ariko ubwo muzabona ikizira kirimbura cyahanuwe n'umuhanuzi Daniyeli gihagaze ahera (ubisoma abyitondere, icyo gihe abazaba abri i Yudaya bazahungire mu misozii...."
Daniyeli mu buhanuzi bwe, 12:11, yari yagize ati:"Uhereye igihe igitambo gihoraho kizakurirwaho bagashyiraho ikizira cy'umurimbuzi, hazacaho iminzi igihumbi na magana abiri na mirongo urwenda". ndetse na 9:27 yari yagize ati: "Uwo mutware azasezerana na benshi isezerano rikomeye, rimare icyumweru kimwe. Nikigera hagati, azabuzanya ibitambo n'amaturo, umurimbuzi azaza ku ibaba ry'ibizira, maze kugeza ku mperuka yategetswe uburakari buzasandazwa kuri uwo murimbuzi"
Ikizira cy'umurimbuzi cyagiye gisobanurwa kwinshi, ndetse mu mateka ya isirayeli hagiye habamo ibihe byafashwe nkaho ari ikizira cy'umurimbuzi. Urugero, mu mwaka wa 167 mbere ya Yesu, Umutegetsi w'Umugereki witwaga Antiochus Epiphane yafashe urusengero rw'i Yerusalemu, mu rusengero aho Abisirayeli batambiraga ibitambo byoswa ashyiraho igicaniro cy'ikigirwamana cye kitwaga Zeus, ndetse afata ingurube ayitambira kuri icyo gicaniro mu gihe ingurube yafatwaga nk'ikizira mu bisirayeli kuko ari inyamaswa ituza ukurikije amategeko bari bafite icyo gihe. Iki gikorwa abisirayeli bagifashe nk'ikizira cy'umurimbuzi cyageze ahera. Nyamara igihe Yesu yavugaga iki kizira cy'umurimbuzi muri Matayo 24:15, ibi tuvuze hejuru byari byararangije kuba, kandi Yesu yabivuze nk'ibigitegerejwe imbere. (Future).
Abasesenguzi ba Bibiriya hafi ya bose bemeza ko Yesu avuga ikizira cy'umurimbuzi, yari arimo kuvuga ibyo Antikristo azakora bishaka gusa n'ibyo Antiochus Epiphane yakoze. Ibi byemezwa n'uko ibyo Daniel yahanuye byerekeranye n'ikizira cy'umurimbuzi byose siko Antiochus Epiphane yabikoze. Nk'urugero rukomeye, Daniyeli yahanuye ko uwo mutware (Antikristo) azasezerana na Isirayeli isezerano ry'imyaka 7 (Icyumweeru mu buryo bwa gihanuzi), ariko iri sezerano nirigera hagati, ni ukuvuga nyuma y'imyaka 3,5, azica iri sezerano, akore ikizira gikomeye, we ubwe azinjira mu rusengero i Yerusalemu, avuge ko ari we Mana, kandi ategeke ko abantu bose bamusenga. Ubwo Pawulo yandikiraga Abatesalonike ku byerekeranye n'ibya Antikristo, igice cya 2:4 yagize ati "Ni umubisha wishyira hejuru y'ikitwa Imana cyose cyangwa igisengwa, kugirango yicare mu rusengero rw'Imana, yiyerekane ko ari Imana".
Ku muntu wese uzi uko antikristo azaba ameze n'ibyo azaba akora, ntawe ukwiye kujijinganya ko kugirango yinjire mu rusengero rw'Imana, yiyite Imana, kandi ategeke ko bamusenga, Imbere y'Imana Yera icyo ni ikizira gikomeye kuruta ibizira byose byigeze kubaho. Tubibutse ko ibi bizaba Itorero ritakiri mu isi, Yesu azaba yararizamuye. Abazaba bakiri mu isi mu bihe bikomeye (tribulation), nibabona iki kizira cy'umurimbuzi kigeze ahera, bazamenye ko hasigaye imyaka 3.5 (Daniel 12:11) kugirango Yesu agarukane n'Itorero kwima ingoma y'imyaka 1,000 aganje i Yerusalemu.
Muri make, kugirango birusheho gusobanuka, dore uko ibihe bizakurikirana kugeza ku kizira cy'umurimbuzi:
- Yesu azaza atware Itorero rye, abapfuye mamwizeye bazabanza kuzuka, abazaba bakiriho bazahita bahindurwa, bose bahite bazamurwa mu kirere gusanganira Yesu (1 Abatesalonike 4:15-17). Ibi bizakorwa mu kanya nk'ako guhumbya (1 abakorinto 15:52)
- Kuri ubu antikristo arakora, ariko akora mu buryo bw'amayoberane kuko umubuza gukora aracyahari. Itorero rikimara kugenda, antikristo azatangira gukora ku mugaragaro. (2 Abatesaloniki 2:7)
- Hazahita hatangira ibihe by'umubabaro (Tribulation) by'imyaka 7. Isi izahura n'akaga gakomeye, antikristo azahita akorana amasezerano y'amahoro y'imyaka 7 na Isirayeli. (Daniyeli 9:27). Mu gihe isi izaba iri mu kaga k'imibabaro itewe na antikristo, Isirayeli yo izaba ifite agahenge gatewe n'aya masezerano. Ako gahenge niko kazatuma Isirayeli yongera kubaka urusengero (Temple) i Yerusalemu. Nyuma y'imyaka 3.5 , antikristo azica aya masezerano, ahubwo yinjire mu rusengero ahera, ategeke ko bamusenga kuko ngo ari we Mana! Iki ni cyo kizira cy'umurimbuzi Yesu yavuze! Iki gikorwa kizaba gitangije ibihe by'akaga katigeze kubaho kazamara imyaka 3.5 nanone (Grande tribulation).
- Ibizakurikiraho tuzabibagezaho ku nyigisho zerekana umurongo w'uko ibihe by'imperuka bizakurikirana, kuva itorero rizamutse kugeza tugiye mu ijuru.
ICYITONDERWA: Turabizi kandi turabizirikana ko abanyamadini basobanura mu buryo butandukanye ibijyanye n'ibihe by'imperuka. Icyo tugamije si ugukurura impaka, ahubwo ni ugusaba Umwuka Wera ngo arusheho kudusobanurira, ariko tukanatanga ibyo dufite kandi twizera ko ari ukuri dushingiye ku ijambo ry'Imana.
Ikindi kibazo cyagufasha: Antikristo ni inde? Kanda hano ubone igisubizo.
Imana ibahe umugisha


text:
Imana ibasha guha ishusho ibintu bitayifite, ikabyaza umusaruro imibabaro ducamo!
‘’Isi yari itagira ishusho, yariho ubusa busa, umwijima wari hejuru y’imuhengeri, maze Umwuka w’Imana yagendagendaga hejuru y’amazi. Imana iravuga iti “Habeho umucyo”, umucyo ubaho. Itangiriro 1:2-3
Akenshi indirimbo abantu bakunda kumva zikomora imitima yabo, ni iz’abantu banyuze mu bikomeye, mu mwijima n’imibabaro ikomeye.
Muri iyo mibabaro niho Imana yabyaje amagambo y’indirimbo afite ububasha, bigatuma zururutsa imitima ibabaye.
Yesu ubwe yarababajwe abira ibyuya kugeza ubwo bivamo amaraso, yabayeho ubuzima buruhije kandi bubi bw’agahinda n’umubabaro mwinshi. Niyo mpamvu Bibiliya ivuga ko kuko ubwo yababajwe no kugeragezwa ubwe, abasha no gutabara abageragezwa bose. Abaheburayo 2:18
Yesu yabaye impunzi, yaratutswe, yavukiye ahantu habi, yiswe umwana utagira Se (ikinyendaro), yiswe umukuru w’abadayimoni, yarakubiswe, mbese yagiriwe nabi, ariko iyo witegereje izina rikomeye yahakuye, n’ikuzo afite kuri ubu nibwo umenya ko Imana ibasha kubyaza imibabaro yacu umusaruro.
Umucyo umurikira isi yose wavuye mu mwijima Yesu yemeye kunyuramo, kuko yemeye gusohoza ubushake bw’Uwamutumye ari we Se (Imana). Hari aho yageze arembejwe n’imibabaro atekereza ko byakabaye byiza adakomeje kunywera ku gikombe cy’imibabaro ingana gutyo, ariko asaba Imana ngo bibe uko ishaka ntibibe uko we ashaka.
‘’Yigira imbere ho hato arunama, arasenga ati “Data, niba bishoboka iki gikombe kindenge, ariko bye kuba uko jyewe nshaka, ahubwo bibe uko wowe ushaka.” Matayo 26:39
Harubwo Imana yemera kukugeza ahameze nka Getsemani kugira ngo ubushake bwawe bwose bushire, hasobore ubwayo gusa. Iryo curaburindi uri gucamo, Imana yabasha kuribyaza ibyiza.
Usabe Umwuka wera aze azenguruke hejuru y’ibintu byose uri kubona bidafite ishusho, winginge Imana ibihe ishusho. Ntabwo iryo ari ryo herezo ry’ubuzima bwawe, ahubwo rishobora kuba itangiriro ry’ibifatika.
Ibigeragezo, akajagari umazemo igihe bizarushaho kukongera indi ntambwe mu kumenya Imana. Imiyaga myinshi hari ubwo ituma twivanaho amaso, tukayerekeza k’Uwiteka.
Ahubwo wowe uze ku Mana, n’ibyawe byose ubona nta shusho, bifite, humura Imana izabiha ishusho. Yesu abasha gutabara abageragezwa bose, kuko azi uko bimera.


text:
Ibintu 10 ugomba gutangira gukora ubu niba ushaka kuzakira
Burya gutera imbere bucye bucye ukaba uzagera ku bukire ntago ari ibintu byizana. Ababashije gukirigita ifaranga no kugera ku bukire hari byinshi usanga bahuriyeho. Aha twagerageje kwandika ibintu 10 ugomba kwitaho kurubu niba ushaka kuzaba umukire.
- Wikorera mu gihombo urya ibirenze ibyo winjije
Iri ni itegeko rya mbere ukwiye kwitaho igihe ushaka koko kuzakira. Uko umuntu akorera amafaranga ni nako ibiyamara byiyongera. Ibanga ryo guta amafaranga mubyo ugura, ukiyemeza kandi ukihatira gutakaza macye cyane kuyo winjiej ni ibanga rikomeye rikaba n’itegeko ugomba kugenderaho niba ushaka kuzakira. Ibi bivuze ko ntanarimwe ukwiye gukoresha amafaranga mu kwezi arenze ayo winjiza mu kwezi, ikibazo abatari bacye bagwamo.
2. Itunguze amategeko mato mato yo kuzigama uko winjije amafaranga
Burya hari icyo dukwiye kwigira kuri Leta z’ibihugu hafi ya byose byo ku isi. Imwe mu mpamvu zituma habaho ihindagurika ku mafaranga ava mu mufuka w’umuturage ajya mu isanduku ya Leta ni uko icyo umuturage aba yinjije kiba kiyongereye. Harubwo ukeka ko amafaranga wasabwe na Leta bigutunguye ko utari buyabone ariko ukayihigaho ukayabona ndetse ukayatanga.
3. Fungura Konti kuri bank imwe utemereweho kubikuza uko wishakiye
Ikifuzo cyo kugura uko ubonye ibyo wagura burya kiba muri buri muntu. Igihe ufite amafaranga kamere yawe igusaba kujya kugura ibintu rimwe na rimwe n’ibyo udakeneye ako kanya. Gufunguza konti ubitsaho amafaranga udafiteho uburenganzira bwo kubikuzaho uko wishakiye. Uko ubishoboye iyi compte wagakwiye kuyisabaho uburenganzira bwo kubikuza nyuma y’igihe kirekire kigushobokeye. Iri naryo ni itegeko ugomba kwitaho niba ushaka kuzatunga ifaranga mu buzima bwawe.
4. Gira utuntu twinshi tukwinjiriza amafaranga niyo yaba ari macyeya
Burya abatunze ifaranga, uganiriye nabo bakubwira ko ifaranga kuritunga urikesha ikintu kimwe bigoye. Ubu ni uburyo ugira aho ukura ifaranga hasanzwe wirirwa, ukagira n’aho ukura ifaranga utahirirwa. Ibi bigufasha kuba wagira ikikurengera igihe ubukungu bwawe buhuye n’ikibazo. Muri rusange usanga ababashije kugera ku bukire, baba bafite aho bakura ifaranga (Busienesses) zigera kuri 7 ibi bituma ayo uburiye iburyo uyabonera ibumoso (Uyu ni umugani w’ikinyarwanda)
5. Burigiye rya ibyo ushoboye kwishyura koresha uko ushoboye wirinde gutungwa n’imwenda
Kuguzaguza bya hato na hato burya biri mu biheza umuntu mu bukene. Igihe ubona koko ugiye kugura, itegereze neza urebe neza niba icyo ushaka kugura ufite ubushobozi bwo kukishyura. Koresha uko ushoboye icyo uguze cyose ube ubashije guhita ukishyura ako kanya nta kwikopesha.
6. Iyemeze buri mezi 3 icyo uzaba wagezeho ku iterambere ryawe mu byerekeranye n’imitungo
Igihe cy’amezi atatu, igihe wikurikirana umunsi ku munsi, kirahagije ngo ugereranye icyo uzaba ugezeho. Itegereze ukuri ku buryo winjiza ifaranga.
Teganya uti mu mezi atatu nzaba mbashije kwinjiza aya mafaranga, nzaba naraguze ibi , nzaba narazigamye ibi . Kugira iryo genamigabi bigufasha kumenya niba hari icyo wagezeho
7. Irinde gushora amafaranga yawe mu bibonetse byose
Iri naryo ni itegeko ukwiye kugenderaho niba ushaka kuzakira. Aha niba icyo ubonye cyose bakubwira ko kirimo ifaranga igengesere mbere yo gushora amafaranga yawe banze wige neza uko azunguka n’ibibazo byabaho byatuma uyahomba.
8. Gendera ku itegeko rya 50 – 30- 20
Iri ni itegeko rigena imibereho yawe ya buri munsi n’ikoreshwa ry’ifaranga. 50 % yakoreshe mubyo ucyeneye kugirango ubeho… kurya, kwambara, gukodesha inzu, transport,… igihe ibyo wabirangije 30% yakoreshe mubyo wifuza igihe bibaye ngombwa. Aha ni igihe wifuje kuba wasohokana n’abandi, n’ikindi wumva koko wifuza. 20% yazigame.
Muri makeya ibyo wakora byose wizigama afaranga ari munsi ya 20% y’amafaranga winjije.
9. Gendana n’abantu bakurusha ubwenge mu mikoreshereze y’amafaranga
Kubana n’abantu bazi gukorera ifaranga, bazi kuryitaho badasesagura mbese banakurenzeho mu iterambere ni ingenzi. Kugira abo wigiraho abakubera urugero ni ingenzi niba ushaka kuzatunga ifaranga. Igihe ukikijwe n’abagufasha kutubahiriza aya mategeko yose twavuze gutera imbere yawe bizakugora.
10. Isuzume ibyo wagezeho buri mwaka wihe n’intego z’ibyo uzaba wagezeho mu mpera z’umwaka
Niba uyu musni aribwo umenye ibi, hera ubu wisuzume kuva wavuka kugeza ubu ni irihe tegeko wubahirije muri aya? Niba utarabikora tangira ubu wisuzume kandi utangire. Ihe igena mugambi ry’icyo uzaba ugezeho mu mwaka uhereye nonaha, kandi iyi tariki uzajye ukomeza uyibuka uyihereho igihe uri kwisuzuma. Nyuma y’umwaka uhereye igihe ufatiye icyemezo, uzicare hasi urebe ibyo wagezeho muri uyu mwaka uzaba umaze ugendera kuri aya mategeko.
Byanditswe na : UKURI Jean CLaude


text:
Akarere ka Gakenke kagiye kubaka urwibutso ku Mugezi wa Mukungwa mu rwego rwo guha agaciro Abatutsi bawuroshywemo mu gihe cya Jenoside yakorewe Abatutsi mu 1994 babwirwa ngo bajye ‘gusinya amasezerano ya Arusha’.
Hibutswe Abatutsi baroshywe muri Mukungwa ngo bajye ‘gusinya Amasezerano ya Arusha’
Ibuka avuga ko mu Mugezi wa Mukungwa haroshywemo Abatutsi barenga 300 bo mu byahoze ari Amakoni ya Giciye na Gatonde, magingo aya akaba ari mu Mirenge ya Mugunga na Rusasa muri ako karere. Hanaroshywemo Abatutsi biciwe mu yari Kaminuza ya Nyakinama.
Kwibuka Abatutsi baroshywe mu Mugezi wa Mukungwa byakorerwaga ku nkombe zawo ahantu hadatunganyijwe; ibintu byateraga abarokotse gusaba ko hashyirwa urwibutso rwujuje ibyangombwa bagomba kujya bibukiraho ababo.
Abatutsi 167 ni bo bamaze kumenyekana ko baroshywe mu Mugezi wa Mukungwa nyuma yo kwicwa bashinyaguriwe mu buryo butandukanye harimo no gukubitwa amahiri.
Nzamwita Déogratious, umuyobozi w’Akarere ka Gakenke avuga ko ako karere kiyemeje gusubiza icyifuzo cy’abarokotse Jenoside yakorewe Abatutsi maze abasezeranya ko kwibuka ku nshuro ya 24 bizasanga ku mugezi wa Mukungwa hari urwibutso.
Yagize ati “Aha ku Mugezi wa Mukungwa twateganyije ko muri uyu mwaka tuzahashyira urwibutso.”
Urwibutso ruzubakwa ku Mugezi wa Mukungwa ari urukuta ruzandikwaho amazina y’Abatutsi bamaze kumenyekana ko baroshywe muri uwo mugezi ndetse n’abandi bazagenda bamenyekana.
Gusa Akarere ka Gakenke ntigatangaza ingengo y’imari izagenda ku mirimo yo kubaka urwo rukuta.
Uru rukuta rugiye kubakwa nyuma y’imyaka 23 yose; ibintu abarokotse Jenoside yakorewe Abatutsi bafite ababo baroshywe muri uriya mugezi bagaragaza nk’uburangare bw’ubuyobozi.
Gusa meya Nzamwita avuga ko banze kubaka urwibutso bataranamenya abaroshywe muri uyu mugezi wa Mukungwa, ati, “rero twabonye gushyiraho urwibutso tutaranabona n’amazina yose agomba kujyaho, tukabona ko igihe kitaragera, ariko numva ko ubu ngubu tumaze kugera kuri uriya mubare ubu noneho tuzarushyiraho, icya kabiri kandi twari tugitunganya izindi nzibutso dufite zari zitameze neza.”
Ibuka yakiriye neza icyemezo cy’Akarere ka Gakenke
Nsengimana Alfred, Umuyobozi wa Ibuka ku rwego rw’Akarere ka Gakenke avuga ko kuba ako karere karemeye gushyira urwibutso ku mugezi wa Mukungwa bizafasha kujya bibuka batekanye ababo baroshye muri uwo mugezi.
Ati “Icyemezo cy’akarere twacyakiriye neza cyane kuko kugira ngo hazabe urukuta rwanditseho amazina y’abacu bazize Jenoside ni ikintu rwose kidufasha cyane.”
Nsengimana avuga ko abantu 167 ari bo bimaze kumenyekana ko baguye muri uyu mugezi ndetse n’indi mibare ikaba icyegeranywa “ubwo rero iriya nkunga y’akarere iradufashije kugira ngo tuzajye twibuka abacu mu buryo bwiza nta cyo twikanga.”
Musabyimana Jean Claude avuga ko Intara y’Amajyaruguru abereye guverineri iri gushishikariza n’utundi turere twayo kugira inzibutso ahari imigezi n’inzuzi byagiye birohwamo Abatutsi mu gihe cya Jenoside.
Guverineri Musabyimana asaba kandi abaturage bazi ahakiri imibiri y’abazize Jenoside yakorewe Abatutsi itarashyingurwa mu cyubahiro kuyatanga kugira ngo ishyungurwe mu cyubahiro kiyikwiye binafashe abarokotse magingo aya bahangayikishijwe n’icyo kibazo kuruhuka mu mitima yabo.


text:
URUFUNGUZO RW’IMIGISHA. Rev. Rurangirwa Emmanuel
Akenshi dukunda gusaba Imana ngo iduhe imigisha ndetse tunayisaba gusohorezwa amasezerano y’ibyiza yatuvuzeho kandi tukumva byaza vuba byihuse. Ndetse n’abigisha b’Ijambo ry’Imana n’abavugabutumwa Bwiza abenshi bakunda kwigisha abantu ngo nibaze bakire ibitangaza byabo, bakire imigisha y’uburyo bwose.
Nibyo rwose kandi koko Imana yacu yiteguye kudukorera ibyiza ndetse no kudusohoreza amasezerano nk’uko yadusezeranije. Ariko rero hari ibyo Imana idutegeka gukora ku ruhande rwacu, bikaba ari nkabyo « RUFUNGUZO RUDUFUNGURIRA NGO IBYIZA DUSHAKA N’IBYO DUTEGEREJE KU MANA BITUGEREHO ».
Ingero ni nyinshi muri Bibliya ariko turebe zimwe muri zo :
1ºGutegeka 28:1-13 Aha turasangamo amasezerano menshi. Soma witonze urebe uko angana. Ariko ku murongo wa 1 harimo urufunguzo rurimo.
Ibintu 2 ugomba gukora kugirango iyo migisha yose tubona mu mirongo ikurikira ikugereho :
a) Kugira umwete wo KUMVIRA UWITEKA IMANA YAWE
b) KWITONDERA AMATEGEKO YAYO YOSE.
Soma no mu Kuva 15:26 ; Kuva 23:22-33 ; YES.1:19-20.
2º Gukora ibyo Imana ishaka. Abaheb.10:36. Bitubera Urufunguzo rwo GUSOHOREZWA AMASEZERANO.
3º Guca bugufi no Kubaha Uwiteka. Imigani 22:4
Biduhesha ibintu 3 :
a)Ubukire b)Icyubahiro c) Ubugingo.
4º Gukora ibyiza tudacogora. Abaroma 2:7
Biduhesha imigisha ikurikira.
a) Ubwiza b) Icyubahiro c) Kudapfa d) Ubugingo buhoraho.
5º Gutanga imigabane ya 1/10 ishyitse. Malaki3:10 ; Mat.6:33
•Bituma :
a) Tugomororerwa imigomero yo mu Ijuru
b) Dusukwaho imigisha yo mu Ijuru myinshi ku buryo twabura n’aho tuyikwiza.
6º Kwicisha bugufi, gusenga no gushaka mu maso y’Uwiteka guhindukira no kureka inzira mbi. 2Ngoma 7:13
•Bizana Umugisha ku bantu benshi.
a) Ibabarira ibyaha
b) Ikiza Igihugu
7º Kwizera . Luka 17:6
•Bituma :
Duhabwa ubutware bwo gutegeka ibimeze nk’imikuyu yashoye imizi ikagera kure, ikaranduka igatabwa mu Nyanja.
UMUSOZO : Ibyah.3:7-11
7.“Wandikire marayika w’Itorero ry’i Filadelifiya uti “Uwera kandi w’ukuri ufite urufunguzo rwa Dawidi, ukingura ntihagire ukinga kandi ukinga ntihagire ukingura, aravuga aya magambo ati
8.‘Nzi imirimo yawe. Dore nshyize imbere yawe urugi rukinguye kandi nta wubasha kurukinga, kuko ufite imbaraga nke nyamara ukitondera ijambo ryanjye, ntiwihakane izina ryanjye.
9.Dore nguhaye bamwe bo mu isinagogi ya Satani biyita Abayuda nyamara atari bo, ahubwo ari abanyabinyoma. Dore nzabahata kuza bikubite imbere y’ibirenge byawe, bamenye yuko nagukunze.
10.Kuko witondeye ijambo ryo kwihangana kwanjye, nanjye nzakurinda igihe cyo kugerageza kigiye kuza mu bihugu byose kugerageza abari mu isi.
11.Ndaza vuba, komeza ibyo ufite hatagira ugutwara ikamba ryawe.’


text:
Yesu Kristo ni muntu ki?
Yanditswe na MUHIRE Calvin kuwa 29-08-2017 saa 14:41:50
Yakomotse he?
Yesu Kristo atandukanye n’abantu bose, kuko we yabanje kuba mu ijuru ari ikiremwa cy’umwuka mbere yuko avukira ku isi (Yohana 8:23
23Arababwira ati Mwebwe mukomoka hasi, jyewe nkomoka hejuru. Mwebwe muri abiyisi, ariko jyewe sindi uwiyisi. yohana 8:23
). Yesu yariho abana n'Imana mbere y’ibindi byose, kandi yagize uruhare mu kurema ibindi bintu byose. Niwe wenyine Imana yiremeye ubwe: niyo mpamvu yitwa “umwana w’ikinege” w’Imana (Yohana 1:14
14Jambo uwo yabaye umuntu abana natwe (tubona ubwiza bwe busa nubwUmwana wikinege wa Se), yuzuye ubuntu nukuri. yohana 1:14
) nanone Yesu yabaye umuvugizi w’Imana mu bantu, biyo yitwa “Jambo.” “Imigani 8:22-30
22Uwiteka mu itangira ryimirimo ye yarangabiye, Ataragira icyo arema. 23Uhereye kera kose narimitswe, Uhereye mbere na mbere isi itararemwa. 24Ikuzimu hatarabaho naragaragajwe, Amasōko adudubiza amazi menshi ataraboneka. 25Imisozi miremire itarahagarikwa, Iyindi itarabaho naragaragajwe. 26Yari itararema isi no mu bweru, Numukungugu wisi utaratumuka. 27Igihe yaringanije amajuru nari mpari, Igihe yashingaga urugabano rwikuzimu, 28Mu gihe yakomereje ijuru hejuru, No mu gihe amasōko yikuzimu yahawe imbaraga, 29Igihe yahaye inyanja urubibi rwayo, Kugira ngo amazi atarenga itegeko ryayo, Kandi no mu gihe yagaragaje imfatiro zisi. 30Icyo gihe nari kumwe na yo ndi umukozi wumuhanga, Kandi nari umunezero wayo iminsi yose, Ngahora nezerewe imbere yayo, imigani 8:22-30
” “Abakolosayi 1:15-16
15Ni na we shusho yImana itaboneka, ni we mfura mu byaremwe byose, 16kuko muri we ari mo byose byaremewe, ari ibyo mu ijuru cyangwa ibyo mu isi, ibiboneka nibitaboneka, intebe zubwami nubwami bwose, nubutware bwose nubushobozi bwose. Ni we wabiremye byose kandi rero ni na we byaremewe. abakolosayi 1:15-16
”
Kuki Yesu yaje ku isi?
Imana yohereje Umwana wayo ku isi igihe yavanaga ubuzima bwe mu ijuru, ikabwimurira mu nda y’umuyahudikazi w’isugi witwaga Mariya. Ku bw’ibyo, Yesu ntiyari afite se w’umuntu (Luka 1:30-35
30Marayika aramubwira ati Witinya Mariya, kuko uhiriwe ku Mana. 31Kandi dore uzasama inda, uzabyara umuhungu uzamwite Yesu. 32Azaba mukuru, azitwa Umwana wIsumbabyose kandi Umwami Imana izamuha intebe yubwami ya sekuruza Dawidi, 33azima mu nzu ya Yakobo iteka ryose, ubwami bwe ntibuzashira. 34Mariya abaza marayika ati Ibyo bizabaho bite ko ntararyamana numugabo? 35Marayika aramusubiza ati Umwuka Wera azakuzaho, nimbaraga zIsumbabyose zizagukingiriza, ni cyo gituma Uwera uzavuka azitwa Umwana wImana. luka 1:30-35
). Yesu yaje ku isi azanywe no:
- Kutwigisha ukuri ku byerekeye Imana
- Kutubera icyitegererezo mu birebana no gukora ibyo Imana ishaka ndetse n’igihe twaba turi mu ngorane.
- Gutanga ubuzima bwe butunganye ngo bube “incungu” “Matayo 20:28
”
28nkuko Umwana wumuntu ataje gukorerwa, ahubwo yaje gukorera abandi no gutangira ubugingo bwe kuba incungu ya benshi. matayo 20:28
Kuki dukeneye incungu?
Incungu ni ikiguzi gitangwa kugira ngo umuntu washoboraga kwicwa arokoke (“Kuva 21:29-30
29Ariko niba iyo nka yari isanzwe yica bakaba barabibwiye nyirayo ntayirinde, ikica umugabo cyangwa umugore agapfa, iyo nka yicishwe amabuye, nyirayo na we bamwice. 30Nibamuca ikarabo, atange ibyo bamuciye byose gucungura ubugingo bwe. kuva 21:29-30
). Gusaza no gupfa ntibyari mu mugambi Imana yari ifite igihe yaremaga abantu. Ibyo tubyemezwa n’iki?
Imana yabwiye umugabo wambere ariwe Adamu, ko nakora “Icyaha” azapfa. Bityo rero, iyo ataza gukora icyaha, ntiyari kuzigera apfa (“Itangiriro 2:16-17
16Uwiteka Imana iramutegeka iti Ku giti cyose cyo muri iyo ngobyi ujye urya imbuto zacyo uko ushaka, 17ariko igiti cyubwenge bumenyesha icyiza nikibi ntuzakiryeho, kuko umunsi wakiriyeho no gupfa uzapfa. itangiriro 2:16-17
). Nk’uko bibiliya ibivuga, icyaha “cyinjiye” mu isi binyuze kuri Adamu. Nguko uko Adamu yaraze icyaha abamukomotseho bose, abaraga n’igihano cy’icyaha , aricyo urupfu. Dukeneye incungu kugirango dukurirweho igihano cy’urupfu twarazwe na Adamu. (“Abaroma 5:12
12Kuko bimeze bityo, nkuko ibyaha byazanywe mu isi numuntu umwe, urupfu rukazanwa nibyaha, ni ko urupfu rugera ku bantu bose kuko bose bakoze ibyaha. abaroma 5:12
, Abaroma 6:23
23kuko ibihembo byibyaha ari urupfu, ariko impano yImana ni ubugingo buhoraho muri Yesu Kristo Umwami wacu. abaroma 6:23
)
Ninde wari gutanga incungu ngo adukize urupfu? Iyo dupfuye tuba duhawe igihano cy’ibyaha twe ubwacu twakoze. Umuntu udatunganye ntashobora gutangira abandi incungu y’ibyaha bakoze (Zaburi 49:7-19
7Biringira ubutunzi bwabo, Bakirata ibintu byabo byinshi. 8Ariko nta wubasha gucungura mugenzi we na hato, Cyangwa guha Imana incungu ye. 9-10Kugira ngo arame iteka atabona rwa rwobo, Kuko incungu yubugingo bwabo ari iyigiciro cyinshi, Ikwiriye kurekwa iteka. 11Kuko abona ko abanyabwenge bapfa, Umupfapfa numeze nkinka bakarimbukana, Bagasigira abandi ubutunzi bwabo. 12Mu mitima yabo bibwira yuko amazu yabo azagumaho iteka ryose, Nubuturo bwabo ko buzagumaho ibihe byose, Ibikingi byaho bakabyitirira amazina yabo. 13Ariko umuntu ntahorana icyubahiro, Ahwanye ninyamaswa zipfa. 14Iyo nzira yabo ni iyubupfu, Ariko ababazunguye bashima amagambo yabo. 15Bashorererwa kujya ikuzimu nkumukumbi wintama, Urupfu ruzabaragira. Abatunganye bazabatwara mu gitondo, Ubwiza bwabo buzahabwa ikuzimu ngo butsembwe, Butagira aho kuba. 16Ariko Imana izacungura ubugingo bwanjye, Ibukure mu kuboko kwikuzimu, Kuko izanyakira. 17Ntubitinye umuntu natunga, Icyubahiro cyinzu ye kikagwira, 18Kuko napfa atazagira icyo ajyana, Icyubahiro cye ntikizamanuka ngo kimukurikire. 19Nubwo yibwiraga akiriho ko ahiriwe, Kandi nubwo abantu bagushima witungishije, zaburi 49:7-19
)
Kuki Yesu yapfuye?
Yesu yari atandukanye natwe kuko we yari atunganye rwose. Ku bw’ibyo, ntibyari ngombwa ko apfa, kuko atigeze akora icyaha. Ahubwo yapfuye azize ibyaha byacu. Kubera ko Imana ikunda abantu urukundo ruhebuje, yohereje umwana wayo kugirango adupfire Yohana 3:16
16Kuko Imana yakunze abari mu isi cyane, byatumye itanga Umwana wayo wikinege kugira ngo umwizera wese atarimbuka, ahubwo ahabwe ubugingo buhoraho. yohana 3:16
. Yesu na we yagaragaje ko adukunda, yumvira se maze atanga ubuzima bwe ku bw’ibyaha byacu. (Abaroma 5:18-19
18Nuko rero, ubwo igicumuro cyumuntu umwe cyateye ko abantu bose bacirwa ho iteka, ni na ko icyo gukiranuka cyakozwe numuntu umwe cyahesheje abantu bose gutsindishirizwa, bagahabwa ubugingo. 19Kandi nkuko kutumvira Imana kumuntu umwe kwateye ko abenshi baba abanyabyaha, ni ko no kuyumvira kumwe kuzatera ko abenshi baba abakiranutsi. abaroma 5:18-19
)


text:
INYIGISHO ICYUMWERU CYA XVIII GISANZWE, A
1. Uhoraho avuze atya: “Yemwe abafite inyota, nimugane ku mazi, n’iyo mwaba mudafite feza nimuze mwese! Nimusabe ingano zo kurya ku buntu; nimuze kandi munywe amata na divayi nta feza, nta n’ubwishyu!”Aya ni amagambo anyura mu ijwi ry’umuhanuzi wabayeho mu kinyejana cya 6 mbere ya Yezu Kristu tukaba tuyasanga mu gitabo cy’umuhanuzi Izayi. Aravuga aya magambo akoresheje imvugo y’abagurishaga amazi ndetse n’ibiribwa b’icyo gihe, bakaba barakundaga kugenda aho abantu babaga bateraniye. Uyu muhanuzi aratandukana nabo igihe agaragaza ko Nyagasani We atagurisha, ko ahubwo atanga amazi k’ubuntu kandi agatanga n’ingano batiriwe bagira feza batanga. Umuhanuzi rero akagaragaza atyo ko amazi ari ikimenyetso cy’ubuzima, cy’ubwigenge ndetse na Roho Nyagasani aha abe bari barabaye impabe ariko bakaba bagiye kubona muri Yeruzalemu isoko ya ya mazi afutse atangwa na Nyagasani We udahwema guhamagara abe agira ati: “mwebwe mwese abarushye n’abaremerewe nimunsange nzabaruhura”. Divayi n’amata byo bikaba bishushanya uburyo Nyagasani ahunda abamwubaha uburumbuke bw’ubutaka, ibyo akaba yarabisezeranyije umuryango we Israheli igihe wari ukubutse mu buhungiro bw’i Babiloni.
2. Ibi byose umuhanuzi arabivuga agira ngo agaragarize umuryango w’Imana ko Imana yiyemeje gukora ibishoboka byose ikajya k’uruhande rw’abayo, ikabakunda ikabakundwakaza kandi ikabakorera byose. Imana yifuza kugirana n’abantu umubano ukomeye, ikababera Imana maze nabo bakayibera umuryango. Urwo rukundo ruhebuje Imana yifuza kubuganiza mu bantu kuva kera, nirwo rwatumye imanuka mu mwana wayo maze iza kubana n’abantu kugira ngo irusheho kubabwira aya magambo: “Nimutege amatwi munyumve kandi murye ikiri icyiza; muronkere ibyishimo byanyu mu biribwa biryohereye. Nimutege amatwi, nimunsange mwumve maze muzabeho. Nzagirana namwe isezerano rizahoraho, nzabakomereze ibyiza nasezeranyije Dawudi”. Ese, Nyagasani turamwumva koko?
3. Uku gusangira turongera kugusanga muri zaburi y’i 144 aho bagira bati: “Nyagasani, bose ni wowe bahanga amaso bakwiringiye, maze ukabaha icyo barya igihe kigeze. Ubumbura ikiganza cyawe, maze ibinyabuzima byose ukabihaza icyo byifuza”.Bishatse kuvuga ko turi aba Nyagasani, uko twaba tumeze kose, ayo twakwigira yose igihe kiragera tukamukenera. Nta muntu n’umwe ubaho ku isi udakeneye impuhwe za Nyagasani, udakeneye ubugwaneza bwe, kuko ari “umunyampuhwe n’umunyaneza, akaba atinda kurakara kandi akagira urugwiro, akagirira bose ibambe, kandi imbabazi ze zikaba zisakara ku biremwa bye byose”.
4. Ifunguro no gusangira kandi turabisanga ku buryo bw’umwihariko mu Ivanjili aho Yezu atubura imigati agira ngo rubanda ruticwa n’inzara. Yezu mu kubwira abigishwa be ati “nimubahe ibyo kurya mwebwe ubwanyu” arifuza ko bakwirinda kwikubira no kwireba kandi ko aribo maboko agomba gukoresha kugira ngo abashe kumara inzara abayifite. Yezu arifuza ko abantu basangira, ntibabe ba nyamwigendaho, ngo bamwe bigwizeho ibintu abandi bicira isazi mu maso. Umugati wo kimenyetso cyo kubaho ndetse no kubana Yezu awugarukaho agira ngo yerekane ko uko buri wese akenera uwo mugati, ari nako akenera mugenzi we, akaba ari nako akenera Imana. Uwo musangiye muba mwabaye umwe ntimuba mukwiye guhemukirana. “Yezu amaze gutegeka ko bicaza abantu mu byatsi, afata ya migati itanu na ya mafi abiri, areba ku ijuru ashimira Imana; hanyuma amanyura ya migati ayiha abigishwa be, na bo bayiha rubanda. Bose bararya barahaga”. Ikibabaje ni uko muntu atigeze yumva cyangwa se akaba yirengagiza agaciro ko kumanyura umugati uwuha mugenzi wawe! Ikibabaje ni uko gusangira kenshi bisimbuzwa kwikubira. Tuzirikane ko usangira n’abandi ari we wenyine ushobora kuvuga amagambo ya Pawulo: “ni iki cyadutandukanya n’urukundo rwa Kristu ? Ibyago se, agahinda se, ibitotezo se, inzara se, ubukene se, imitego se cyangwa inkota? Nta cyo kuko muri ibyo byose dutsinda kakahava, tubikesha Uwadukunze”.


text:
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u More...
Huye: abayobozi barashishikarizwa kujya bashyira mu bikorwa ibyo biyemeje
Kugira intego zihamye kandi abazihaye bakazishyira mu bikorwa, ni umwe mu myanzuro yafatiwe mu mwiherero abayobozi bakuru b’igihugu bagize kuva ku itariki ya 28 kugeza kuya 30/3/2013, nk’uburyo bwo More...


text:
Ni cyimwe n’ikiraro cy’inka ureste ko ho ukenera isaso ikomeye cyane. Ibindi bikenerwa harimo:
abakozi- bagabanya ibikoresho nk’ibyo kugaburiramo,ibiryo.
ibyo kugaburiramo bigomba kuba bikoze mu byuma kandi bifashe.
umwanya uhagije mu kurwanya ubukonje. Urugero ingurube ipima ibiro 85 ikenera byibuze metero imwe y’umwanya wo kuriramo no kujyama.
amazi agomba kuba ahari.
hasi mukiraro hagomba kuba hakomeye wirinda ko zanyerera mugihe hatose.
kimwe nk’ikiraro cy’inka,hagomba kuri ibyumba bitatu cyangwa bine bijyamo ibyiciro bitandukanye( nk’izihaka,utwana n’iziri konsa).
Ibikenewe ku kiraro cy’ingurube
Shyiraho Igitekerezo!
Subscribe to: Post Comments (Atom)


text:
Batatu bitabye Imana baguye mu kiyaga cya Burera (Amafoto)
Abakobwa batatu n’umugore umwe bo mu Karere ka Burera baguye mu kiyaga cya Burera batatu bahita bahasiga ubuzima umwe ararokoka.
Abo bakobwa n’uwo mugore bari batuye mu murenge wa Kagogo na Cyanika.
Ku mugoroma wo itariki ya 09 Mutarama 2017, bahavuye bajya gusengera ahantu hakunze gusengera abantu biyita abanyabutayu, ku musozi witwa Mweru ufite igice kinini kigize urutare cyinjira mu kiyaga cya Burera.
Nkuko abazi abo baturage babitangaza, ngo bari kuri uwo musozi banyereye ku rutare ruhari, bagwa mu kiyaga cya Burera ubwo bari batashye barangije gusenga.
Abaturage bahageze bwa mbere iyo mpanuka ikiba bavuga ko ubwo bagwaga mu kiyaga umwe muri bo w’imyaka 18 y’amavuko yabashije gukurwamo akiri muzima. Habonetse n’umurambo umwe abandi bo ntibaraboneka.
Kuri wa kabiri tariki ya 10 Mutarama 2017, abaturage n’inzego zishinzwe kubungabunga umutekano bazindukiye mu gikorwa cyo gushaka indi mirambo ibiri ikiri mu kiyaga cya Burera.
Umuvugizi wa Polisi y’Iguhugu mu ntara y’amajyaruguru, IP Gasasira Innocent avuga ko bagiye kureba niba bishoboka ko haboneka iyo mirambo ariko ngo mu kiyaga cya Burera ni harehare.
Agira ati “Ubu uyu munsi bagiye kureba niba bishoboka hari Polisi ihari, barebe niba haboneka ubushobozi bwo kubashaka harashakishwa ubundi buryo kugirango barebe ko iyo mirambo ishakishwa.”
Abaturage barakangurirwa kujya bajya kure y’ahantu hose babona hashobora gushyira ubuzima bwabo mu byago.
Ibitekerezo ( 2 )
GUSENGA NIBYIZA,ARIKO MUJYE MUBANZA KUREBA NIBA AHO MUSENGERA NTABIBAZO MWAHURA NABYO.POLE SANA.
Abo banyakwigendera Imana ibakire mu bayo kandi ibahe iruhuko ridashira
1.Ndumva inzego z,umutekano zakomeza zigakurikirana kandi ABANYARWANDA bose bakajya bagira amakenga yahantu hose babona hatari heza .


text:
Uyu ni umunsi wa 4 kuva dutangiye kuvuga ku nsanganyamatsiko ivuga ngo " Kwizera kuzanwa no kumva". Nifuje kubibutsa ubwoko 4 bw’abantu bumva Ijambo. Nifashishije icyanditswe kiri muri Matayo 13:18...Aho Yesu yasobanuye umugani w’umubibyi. Icyanshimishije ni ukuntu yagaragaje ko ababwirwa bose atari ko bumva, ko abumva bose atari ko baba bumvise koko, ko ’abumvise bose bataba basobanukiwe.
Ndetse ko n’abasobanukiwe bose Ijambo ritabaha kwera imbuto (kubahindura).
1. Umutima wo ku nzira (ku muhanda). Nta bubiko uwo mutima ugira bw’ijambo. Ni indangare. Iyo riwugezemo ntirimuregamamo! Wumva ijambo ritambuka! Ba numva rihita! Utekereza ko yari mu materaniro ariko wamubaza ibyavuzwe ati twafashijwe. Mwafashijwe n’iki? Ati uno munsi hari umunezero! Ati higishijwe iki ntabwo mbyibuka neza. Akubwije ukuri yavuga ko ntacyo yumvise! Bahaba badahari!
2. Umutima w’urutare/ akara. Wakira ijambo unezerewe (nawe arafashwa/ rikora ku marangamutima). Akiva aho yaryumviye ararivuga, akaritangaho ubuhamya. Bene aba bantu iyo muhuye bavuye mu materaniro bakubuza amahoro bagusubiriramo. Ariko bafite ikibazo cy’imizi. Babwiriza ku cyaha akumva aribyo ariko yahava akabura imbaraga zo kukireka. Bafata ingamba ninshi zo gukora ibyo ijambo rivuga (Noneho nzanjya ntanga 1/10, ndareka inzoga, ndagabanya amagambo mvuga, sinzongera kujya ndakara,...ariko hashyira iminsi 3 cg icyumweru ugasanga yasubiyemo mu buzima bwa mbere y’Ijambo! Ni ku kara. Nta butaka bw’Ijambo! Ntahamye! Ntiyakomera adashinze imizi!
3) Umutima utunze amahwa. Ijambo riwugeramo. Rishinga imizi, rikamera. Araryumva kandi yagize amahirwe yo guhabwa inyigisho z’urufatiro ariko ikibazo cye ni "environment" akoreramo. Ijambo ritangira gushora imizi, nyiri kuryumva agaterwa n’ibibazo bimutera guhuga, amaganya yo muri ubu buzima! Mbese ribura uburyo ryisanzura. Aba bantu turabatunze mu matorero. Bazi neza ukuri kw’ijambo ariko ntibemera ko kubahindura. Baravanga!
4) Umutima utunganye. Ugereranywa n’ubutaka buteguwe neza, bufumbiye kandi bubagariwe. Uyu mutima wahinduwe n’ijambo. Urumva kandi ugashyira mu bikorwa. Imbuto y’Ijambo yose iwugezemo irawuhindura, kandi impinduka igaragarira wese. Uku niko kwera imbuto: urukundo, ubugwaneza, ingeso nziza, kwihangana...
Nyuma yo kumva iyi mitima wisanze he? Isuzume numara usabe ko Imana ihindura umutima wawe.
Mugire umunsi mwiza mwese!
Fidèle MASENGO, Foursquare Gospel Church Kimironko masengof@yahoo.fr


text:
Ubu koko iyi mikoro yo ku ishuri ndayirangiza?
Icyo wakora
Shaka ahantu wigira. Hagombye kuba hatari icyakurangaza. Niba bishoboka wigire ku meza. Zimya televiziyo.
Menya iby’ingenzi kuruta ibindi. Kubera ko kwiga ari cyo kintu cy’ingenzi, iyemeze kubanza gukora umukoro wo ku ishuri mbere y’ibindi byose.
Irinde gusubika ibintu. Ishyirireho gahunda y’igihe uzajya ukorera imikoro kandi uyubahirize.
Kora urutonde rw’ibyo ukwiriye gukora. Hitamo isomo uri bwige mbere y’andi, iryo uri bukurikizeho, bityo bityo. Yashyire ku rutonde kandi ugene igihe uzajya umara wiga buri somo. Iryo umaze kwiga ujye uricishamo umurongo.
Jya ufata akanya ko kuruhuka. Niba ubona ko umaze kunanirwa, jya uruhuka gato. Ariko ukore uko ushoboye uhite ugaruka ku mukoro wawe.
Igirire icyizere. Ujye wikuba ko kugira ngo umunyeshuri abe umuhanga cyangwa umuswa, ahanini bidaterwa n’ubuhanga bwinshi afite, ahubwo biterwa no kugira umwete (Imigani 10:


text:
IKIMENYETSO GIKOMEYE part-33
#Final
Mu gihe tugiye gusoza iyi nkuru yacu reka nshimire wowe wabanye na twe kuva tuyitangira kugeza tugiye kuyisoza.
Ngushimiye mbikuye ku mutima
Tudatinze rero reka dusozere kugira ngo turusheho no kubategura indi nshyashya.
Muri part iheruka twasize Henry asabye Linda ko yamwemerera bagahita bategura ubukwe.
ESE LINDA YABA YARABYEMEYE? ……….wait
Mu gihe abantu bose twari kumwe bari bategereje kumva icyo mbivugaho twagiye kumva twumva hanze hari abantu bari kujujura basa naho bafite ibyo batari kumvikanaho maze mba ndetse kugira icyo mvuga kuko Henry yahise ambwira ngo nimbe ndetse abanze akudikirane ikijya mbere kuri abo bantu yumvaga haze.
aherekejwe na Claude (wa musore bari bazanye) bahise baca mu muryango w’inyuma ngo barebe abo bantu ni bantu ki. gusa kubw ‘amahirwe make basanze bagiye kuko bari bamvise baza bituma bahita biruka barihisha kuburyo batigeze bamenya abo bantu abo aribo. ntibiriwe babitindaho bahise bahindukira bagaruka muri salon aho twari turi nasigaranye na Angel. batari bahagera nabajije Angel ati: angel ubu koko Henry musubiz’iki?
Angel: sha nubwo icyo kigomba kuba icyemezo cy’umutimanama wawe njye ndumva wakagombye kumwemerera kuko Henry aragukunda kandi nta nundi musore wabona ugukunda nkuko Henry abikora. uretse n’ibyo kandi ndahamya ko nawe umukunda. ubwo rero urumva ko ayo mahirwe udakwiye kuyitesha kuko burya aza rimwe mu buzima.
Njye: yewe ndakumva pe kandi ufite ukuri kubyo uvuga, kuko najye Henry ndamukunda ariko noneho ndigutinya ko Clara aramutse abimenye noneho umenya yantwikira nkurikije uko nabonye yandakariye n’uburyo nabonye ashobora kuba akunda Henry.
Angel: umva ibyo byikuremo kuko ugendeye kuri ibyo ntiwazigera wubaka urugo.
Linda: oya ndumva ntari kubyumva neza ngiye kumuhakanira sinashobora guhora mu nduru zidashira nubwo mbona nabaye magorwa ariko mundeke nigorerwe nere gushyira umwana w’abandi mu bibazo byanjye.
Angel: ahaaa! aho ho rwose njya nirinda kugira byinshi mbivugaho kuko burya simba ndi mu mutima wawe gusa icyo nakubwiye cyo n’undi wese waza niyo nama yaguha.
Henry na Claude bahise bagaruka basanga rwose turacyicaye twashobewe ibitekerezo byandenze ubona mu bigaragara mpari ariko umutima n’intekerezo byimukiye ahandi hantu kure cyane. baraje batubwira ko basanze ba bantu ntabahari ibyo ntitwabitindaho kuko Henry yahise atubwira ati: ibyo mureke tubiveho yari kirogoya, ahubwo twigarukire ku ntama yacu.
akomeza agira ati: “umutima wanjye utegerezanyije amatsiko menshi kumva icyo wowe Linda ubitekerezaho. najyaga nibaza uko nzaritobora ngo mbikubwire nkabura inzira nzabicishamo, ariko none umutima wanjye weruye uvuga ibindimo kandi ndakwinginze ntumpakanire kuko sinabasha kubyakira.
Njye: (nipfutse mu maso) Henry umbabarire kubera ibyo ngiye kukubwira kuko wenda bishobora kuza binyuranye n’ibyo wari witeze. kandi nanjye nicyo cyemezo cy ‘umutimanama wanjye kandi nabitekerejeho nsanga ari cyo gusubizo ngomba kuguha.
mu byukuri ndagukunda pe, ndetse cyane kuko wanyubatse umutima, umpoza amarira kandi umvura ibikomere nagiriye mu rukundo kandi ndabigushimira cyane Imana izabiguhere umugisha. ariko icyifuzo cyawe cyo kuba twabana ndumva kidashoboka kandi ntimumbaze ngo kuber’iki kuko ni impamvu zanjye bwite.
Nahise mpaguruka bataragira icyo bambaza mpita njya mucyumba nsiga mbasezeye ndababwira nti: ndumva ntameze neza mureke mbe nduhutseho gato ndyame kandi mbifurije amahirwe masa no kwakira ibyo mubona ko bikomeye Imana ijye ibibafashamo.
Tugarutse kwa Samantha umugambi wo gukura Linda ku biryo warakomeje ndetse bapanga n’uburyo bizagenda gusa Samantha akomeza kugira amakenga kuko Ricky n’abasore yari yazanye bo kumufasha muri icyo gikorwa bari bameranije ko uzatatira amaserano bari bagiranye nawe azabarwa nk’umwanzi bityo nawe bakamuhiga byaba ngombwa nawe akicwa. ibyo byose byapangwaga Samantha abyumva kandi nawe akabarwa nk ‘umwe mubo babafatanije.
Ricky we ntiyashoboraga gusohoka ku manywa kuko yari azi ko yahita afatwa byihuse agasubizwa muri gereza, bityo niwe wakoraga ijoro.
buri gihe guhera nka saa mbiri z’ijoro (20h00) yabaga yageze kwa Linda ngo arebe ko yamubona asohoka nyamara kubera ko Samantha nubwo nawe yari umugambanyi kurundi ruhande ntiyifuzaga ko Linda yapfa akaba ari nabyo byatumaga agend aha Linda amakuru yose (updates).
igihe cyose Samantha yabaga avugana na Linda yaramubwiraga ati: uramenye ntukagire abashinzwe umutekano ubibwira kuko bahita badufunga twese kandi mfite uko nshaka kubigenza umugizi wanabi agafatwa atabizi.
Rimwe Samantha yagiye kubona abona numero yo hanze (foreign number) iramuhamagaye abanza kwanga kuyitaba ariko bigeze nyuma arayitaba ndetse aza gutungurwa no kumva ari abana be bari bamuhamagaye. bari barakuze kubera ko imyaka yari ishize batavugana atanababona yari myinshi pe! yababwiye ko abakumbuye byo gupfa, maze nabo bamubwira ko Papa wabo yababwiye ko azabazana mu Rwanda aho bavukiye bakahareba.
Samantha yarishimye cyane yumva koko nubwo yahemutse agahemukira umuvandimwe we Linda, kuba yarumvise abana be bongera kumwibuka byatumye agira icyizere ko hari ubwo Imana yabigenza neza maze akongera akibona mu bantu adafite ipfunwe nubwo yahoranaga igitoto ku mutima.
Kwa Linda noneho!
Henry amaze kumva ibyo nari maze kuvuga yananiwe kwihangana maze araturika ararira! disi nubwo bavuga ngo amarira y’umugabo atemba ajya mu nda hari ubwo birenga bitewe nicyo utekereje.
Henry yagize emotion kubera ko kwiyumvisha amagambo nari mubwiye. yakomeje kurira anatakamba ati: Linda koko niki gitumye umbabariza umutima bene aka kageni? kuki uhisemo kinsiga njyenyine? simbyumva umenya atari wowe.
Aho narindi mu biriri nakomeje kumva ibyo avuga maze aho gusinzira ahubwo nanjye ndaturika ndarira. Angel nawe wari warize yaraje aranyinginga ngo ninze dusubire muri salon maze ndabyemera kuko nubundi icyo nashaga mu buriri nari nakibuze.
nageze hamwe na Henry ndebye ukuntu ameze nuko ndangije mufata mu kiganza ndamubwira nti: Henry ncuti ya njye, data ukaba na mama nasigaranye mbabarira ko ngera kukubabaza. mbonye koko ko unkunda pe! kandi nanjye shyitsa umutima hamwe ndagukunda ndi uwawe igihe nkiriho ndi muzima. mbabarira uceceke maze duhuze dutegure ibyacu.
Angel na Claude bateye hejuru bakoma amashyi baraduashimira ndetse duhita bahava twemeranyije itariki y’ubukwe nuko bizakorwa dore ko twabishyize mu byememweru bitatu gusa kuko Henry yari yarabyiteguye ntakibazo cy ‘ibikoresho cyari gihari.
Invitations (ubutumire) zaratanzwe mu ncuti n’abavandimwe maze imyiteguro irarimbanya ariko Henry akajya amba hafi igihe cyose kugira ngo hatagira ungirira nabi. nyamara uko iminsi yicumaga yegereza umunsi w’ubukwe niko Ricky na bagenzi be bakomezaga kubona ibyabo bitari kugenda neza maze bapanga ko baduhitana njye Henry kuko buri gihe twabaga turi kumwe ariko Samantha nawe ntiwemaga kumbwira uko bihagaze.
Iminsi yaragiye iricuma umunsi w’ubukwe uragera ibirori byari byitabiriwe n’abantu benshi batandukanye kuburyo tutari tubyiteze. ibirori birangiye twinjiye mu modoka ngo twerekeze imuhira, umuntu ntamenye neza atubuza kwinjira mu modoka twari twajemo maze kuko twagkraga amakenga ntitwayinjiramo.
twageze imbere gato ya modoka bari batubujije ihita ituruka kumbe Ricky yari yayitezemo agisasu. iyo yari imodoka ya Henry bwite gusa ntiyegeze itubabaza kuko icy’ingenzi bwari ubuzima kandi twari tubufite.
Samantha yahakoze akazi gakomeye cyane kuburyo ubwo imodoka yaturikaga Ricky nabo bari kumwe nabo bahise bafatwa kubufatanye na police kuko Samantha yari yamaze kubamenyesha uko bimeze ndetse ntibyatinze nk’ejo bahise bajyanwa kuri stade barabarasa.
Nyuma y’iminsi itatu gusa Samantha aherekejwe n’umugabo we n’abana babo n’izindi ncuti z’umugabo we bari bavanye mu Bushinwa, batugezeho mu rugo badutunguye bakirwa n’abaturanyi maze natwe tubabonye biradutungura cyane.
twarabakiye turaganira duhuza urugwiro ariko ukabona bafite ipfunwe, kera kabaye barerura bavuga ibihe byose twabanyemo nuko baduhemukiye gusa badusaba imbabazi kubyo bari barakoze maze natwe turabababarira kuko nubundi twari twarabababariye mbere.
ibyishimo byariyongeye maze turahoberana baradushimira ndetse baduha cadeau y’imodoka umugabo wa Samantha yari yatuzaniye ngo ijye ituvuna amagaru ku rugendo.
nyamara uko twari twishimye baduhamagaye batubwira ko Clara nawe kubwo kunanirwa kwihanganira kubona ibirori twari twagize mu ku munsi w’ubukwe maze nawe ariyahura arapfa.
Iryo niryo ryabaye iherezo ry’inkuru IKIMENYTSO GIKOMEYE mwarakoze
.
ESE IYI NKURU IGUSIGIYE IKI?
Gira icyo utubwira muri comment niba wishimiye story tukugezaho, ese dukomeze cyangwa turekeraho?


text:
Icyumba kiberamo ibitaramo muri Hotel ya Mille Collines by Kempiski cyari cyakubise cyuzuye abantu bari bitabiriye igitaramo ‘Inganzo ya Kayirebwa’, kuri iki Cyumweru tariki 27 Werurwe 2016.
Kayirebwa, 69, yamurikaga alubumu ye nshya yise “Urukumbuzi” aheruka gutunganya.
Abantu bitabiriye iki gitaramo wabonaga ko batanzwe na gato n’igiciro cyo kwinjira cyari kizamuye ho gato ugereranyije n’amafaranga asanzwe yishyurwa mu bitaramo; byari ukwishyura ibihumbi cumi na bitanu (15,000Rwf), n’ibihumbi mirongo itanu (50,000Rwf) mu myanya y’icyubahiro.
Abitabiriye iki gitaramo wabonaga biganjemo abantu bakuze; bishimiye kuza kwiyubutsa indirimbo baririmbye mu myaka ya za 80, na 90 bakiri urubyiruko.
Ku maso yabo, wabonaga bafite akanyamuneza banyuzwe no kongera kubyinana na Kayirebwa umudiho wa Kinyarwanda, bahamirizanya na Kayirebwa indirimbo ze za kera wabonaga zibakora ku mutima zirimo nka Urubambye Ingwe, None Twaza, Tarihinda, Impuruza, Ndare, Mpore, Igisarabuge n’izindi.
Kayirebwa yanyuzagamo akaganira n’abafana be, akajya ababwira ko indirimbo yabateguriye zirangiye, bose bagatera hejuru bamusaba ko yaba aretse kugenda bagakomeza bagataramana. Byageze aho igitaramo kirangira, ariko abantu banga gutaha, basaba uyu muhanzi ko yabasubiriramo zimwe mu ndirimbo yari yaririmbye kugeza ubwo yemeye gusubiramo zimwe mu zo yari yaririmbye.
Ubwo igitaramo cyendaga gusozwa, abantu benshi bahagurutse mu myanya yabo nuko baza imbere ku rubyiniro kubyinana na Kayirebwa bamwereka ko bamwishimiye.
Mu babyeyi uri mu kigero cya Kayirebwa bari baje kubyinana nawe, umwe muri bo yaje guhita ajya imbere nuko afata indangururamajwi abwira Kayirebwa n’abari bitabiriye iki gitaramo ko indirimbo z’uyu muhanzi yazumvaga akiri mu buhungiro akifuza kuzataha akabiharanira kugeza atahutse, kandi ko kuri we nta muhanzi wamurutira Kayirebwa.
Mu ijwi ryuje ikiniga, uyu mubyeyi yashimiye Kayirebwa ubuhanga aririmbana n’uko akora ku mutima uwumva ibihangano bye wese.
Muri iki gitaramo Kayirebwa yanaririmbye indirimbo ze shya zirimo ‘Amatage’ yaririmbiye umugabo we, Mbateze Igitego n’izindi zigize Albumu Urukumbuzi.
Umuhanzi Intore Massamba na Charly na Nina nibo bagaragaye mu bahanzi bitabiriye iki gitaramo.


text:
Kwigira munsi y’ibiti byo byabaye amateka. Ntibacyikanga ko imvura igiye kugwa ngo bakwirwe imishwaro. Barashima ko bubakiwe amashuri ariko ngo inzira iracyari ndende.
Ni mu cyaro cyo mu Karere ka Nyagatare, mu Murenge wa Rwimiyaga, Akagali ka Kirebe, Umudugudu wa Gatebe II. Mu nkengero z’ishyamba ry’Akagera, hatuwe cyane n’abimukira.
Nta shuri ry’incuke ushobora kuhabona ndetse no kugera ku ishuri ribanza bisaba umwana kugenda ibirometero byinshi akagera ku ishuri yiyushye akuya, ndetse bamwe bikabatera kwanga kwiga.
Ubusabusa buruta ubusa ariko, nk’uko byemezwa n’ababyeyi barerera muri iri shuri ribanza ryubatswe ku nkunga ya RDB mu Mudugudu wa Gatebe II, bikanashimangirwa n’abarimu babo.
“Nturiye ishuri ariko hari n’abiga baturutse kure ku buryo hari n’abakoresha amasaha 2 cyangwa 1 n’igice, abaturuka za Nyenyeri bo bakoresha amasaha abiri yuzuye, izi ngendo zitera abana imvune bakaba badashobora kwiga neza ngo bagire icyo bamenya.”
Ibi ni ibitangazwa n’umubyeyi witwa Niyonteze Donatha ufite abana babiri biga muri iri shuri. Yungamo ati “Umwana uturuka iyo kure ahaguruka nka saa 05:00 kuko amasomo atangira 07h20. Ni ukurara yoze akabyuka yiruka yakererwa agasanga amasomo ageze kure.”
Nta yandi mashuri ari muri aka gace. Abana baba bagomba guturuka ikantarange bakaza kwiga hano by’amaburakindi, nk’uko Tuyizere Etienne na we ufite umwana wiga hano abitangaza.
“Umwana wiga ikigoroba agomba kuva mu rugo nka saa 10:30 cyangwa 11:00 akagera aha nka saa 13:30, umwana umubwira kujya kwiga akagenda aseta ibirenge, ubu turi kwikusanya ngo twiyubakire ishuri iwacu dusabe inkunga.”
Abana bava mu miryango yishoboye usanga ababyeyi barabaguriye amagare. Abava mu miryango ikennye bo nta yandi mahitamo baba bafite usibye kubyuka kare bakaza n’amaguru.
“Abana ba hano bose usanga bazi gutwara amagare, abayafite bayazaho” nk’uko byemezwa n’umwarimu wigisha kuri iri shuri mu mwaka wa 5 witwa Twizihirwe Diogene.
Diogene ashimangira ko ingendo ndende aba banyeshuri bakora zigira ingaruka ku myigire, ati “Ashobora kuza uyu munsi ejo agasiba kubera kunanirwa, mwalimu agatanga isomo rishya adahari.”
Hirya y’ingendo ndende aba bana bakora, uyu mwalimu avuga ko biga bacucitse kuko iri shuri rifite ibyumba 14 gusa kandi rifite abanyeshuri 1296. “Ishuri nigishamo ririmo abanyeshuri 135.”
Sena iherutse gutabariza ireme ry’uburezi rigerwa ku mashyi
Ikibazo cy’ubucucike bw’abanyeshuri mu ishuri si imwihariko wa Nyagatare. Ni ikibazo kiri henshi mu gihugu ndetse kigomba guhagurutsa inzego bireba, nk’uko biherutse kugarukwaho mu nama nyunguranabitekerezo ku ireme ry’uburezi mu mashuri y’incuke, abanza n’ayisumbuye yateguwe na Sena yabaye kuwa 19 Gicurasi 2016.
Abitabiriye iyo nama beretswe filime igaragaza ibibazo birimo ibigendanye n’ubucucike, aho abana barenga 50 ndetse bakagera no muri 60 biga mu ishuri rimwe. Ahandi ugasanga ibikoresho ari bike cyane. Nk’abanyeshuri 900 bakigira kuri mudasobwa 10 gusa.
Perezida wa Komisiyo y’Imibereho myiza y’abaturage, uburenganzira bwa muntu muri Sena, Niyongana Gallican, yavuze ko ikibazo cy’ireme ry’uburezi ricumbagira kigaragarira buri wese, ku buryo abashinzwe kugikemura badakwiye kugikerensa, cyangwa ngo bagisuzume bajenjetse.
Uyu musenateri ariko yongeyeho ko gushakira umuti iki kibazo ari nko kwasa ingiga y’igiti nini y’insobe, bisaba ubuhanga n’ubwitonzi.
Rwamukwaya yabaye nk’uhumuriza abataka ingendo ndende
Nyuma yo gutega amatwi abavuga ibyerekeye iri shuri ryubatswe na RDB mu Mudugudu wa Gatebe ya II mu Murenge wa Rwimiyaga mu Karere ka Nyagatare, mu muhango wo kuritaha ku mugaragaro wabaye kuri uyu wa Kane tariki 4 Kanama 2016, Umunyamabanga wa Leta muri Minisiteri y’Uburezi ushinzwe amashuri abanza n’ayisumbuye yavuze ko ikibazo cy’ubuke bw’amashuri n’ubucucike bw’abana mu ishuri gihangayikishije, ariko ko ibibazo byose bidakemukira rimwe.
Olivier Rwamukwaya yagize ati “Iri shuri ntabwo ryakemuye ibibazo 100% ariko icyo twakwishimira ni uko na ryo ribonetse ariko urugendo rurakomeje. Kuba twarashoboye kugera kuri ibi byumba ku bufatanye bwa Leta n’abaturage n’ibindi tuzabigeraho.”
Yunzemo ate “Bambwiye ko impuzandengo y’abanyeshuri mu ishuri ari abanyeshuri 105, hakaba n’urugendo rurerure abana bakora, birumvikana ko hakenewe andi mashuri abanza ngo hagabanywe izo ngendo.”
Nubwo iri shuri ari rimwe muri aka gace, abarirereramo bashimira cyane RDB yabafashije kuryubaka, aho umubyeyi yatangaga amafaranga ibihumbi 5 byo kugura bloc-ciment, imirimo yose isigaye ikorwa na RDB.
RDB yaryubatse muri gahunda yayo yiswe Tourism Revenue Sharing Scheme, aho 5% by’amafaranga igihugu cyinjirizwa n’ubukerarugendo buri mwaka ashyirwa mu bikorwa biteza imbere abaturage baturiye pariki kugira ngo bumve ko bafite inshingano yo kutangiza izo pariki ndetse na bo iterambere ribagereho.
Uyu mwaka RDB ivuga ko yashyize muri bene ibyo bikorwa amafaranga miliyoni 376. Ayingijwe n’ubukerarugendo mu mwaka ushize wa 2015 ni miliyoni 318 z’Amadolari ya Amerika, nk’uko umuyobozi ushinzwe ubukerarugendo muri RDB, Kaliza Belyse.
Iri shuri ryatashwe rigizwe n’ibyumba 12 byubatswe kuri iyo nkunga ya RDB, birimo 6 byatangiye kwigirwamo mu mwaka wa 2011 ndetse n’ibindi 6 byatangiye gukoreshwa umwaka ushize. Ibindi byumba bibiri bihari byubatswe n’ubuyobozi bw’inzego z’ibanze.


text:
Mu gice twahariye “Inigure: Hakorwe iki ngo muzika nyarwanda yambuke imbibi?” twahaye umwanya umuhanzi Cécile Kayirebwa w’imyaka 70 ngo agire inama abahanzi bakiri bato.
Inama ikomeye abagira ni ukudahubuka mu myandikire y’ibihangano byabo, bakagisha inama.
Kayirebwa avuga ko abahanzi nyarwanda bakiri bato ajya afata umwanya akumva ibihangano byabo, ahereye kuri Knowless Butera nubwo avuga ko batarahura imbonankubone.
Agira ati “Ndabyumva, ntabwo [Butera Knowless] tuziranye amaso ku maso ariko [ibihangano bye] ndabyumva, ndabizi. [Indirimbo z’ab’ubu] ndazumva cyane, [abahanzi bashya] ndabazi bose rwose”
Umuhanzi Kayirebwa avuga ko yishimira ko abahanzi bato barushaho kwigaragaza, ati “Njye ndabikunda abana bashaka guhimba, iyo umuntu akunda ikintu nagikore. Ibyo nibyo mbagiraho inama.”
Ati “Icyo mbashishikariza cyane ni ukugisha inama, iyo ushaka kuririmba Ikinyarwanda ukumva utagisobanukiwe neza egera umuntu mukuru umubaze uti ‘Ko numva nshaka kuvuga iki nkivuge neza nte? Kugira ngo ntaza kuvuga ibyo mbonye byose ugasanga noneho rya jwi na ya njyana byari byiza bagiye kubinegurira ikinyarwanda cy’amafuti navuze’.”
Umva HANO imwe mu ndirimbo nshya za Kayirebwa ‘Mbateze Igitego’:
Yungamo ati “Niba ushaka kuririmba Ikinyarwanda kandi ririmba Ikinyarwanda urangize. Niba ushaka kuririmba urundi rurimi ruririmbe ururangize, ni ibyo nta bindi.”
Ati “Inama mbagira ni ukudahubukira ikintu ngo ni uko wagitekereje wumva ucyifuje, cyangwa wagize uburyo bwo kugikora. Ahubwo ni ukugitekereza, ukakinononsora, ukagitunganya [abitsindagira cyane], ukagisha inama, ukereka n’abandi mungana n’abakuruta ukababaza uti ‘Ese ubu nabivuze neza?’ Bakakubwira! Noneho wowe ukabitunganya uko wowe wumva ushaka. Ni ibyo nta bindi rwose naho ubundi ni byiza.
Ati “Kugisha inama no kudahubuka, nta kindi mbabwira ubundi nibahimbe, icya ngombwa ni ukubyitondera gusa ntujye guhubuka ngo ujye gupfa gushyiraho ibintu ngo waraye ubirose. Witonde rwose usubiremo urebe uti ‘Ese ubu ibi biratunganye?’ Uti ‘Ese ndaza kurangiza iyi ndirimbo bumvise icyo nshaka kuvuga?’.”
Asoza agira ati “Hari ubwo [abahanzi b’ubu] bavuga gusa ibintu […] ugasanga ni ukuri arivugira ibintu cyangwa agasubiramo ijambo rimwe gusa ndirimbo ikarinda irangira, ukibaza uti ‘ese uriya […]?’
Umva HANO Kayirebwa abivuga:


text:
Uburyo 7 bwagufasha kurwana intambara nziza yo kwizera-Pastor Desire
Yanditswe na Imanishimwe Dieudonne September 11, 2017
Intambara tuvuga muri iyi nyigisho si intambara y’amasasu ahubwo ni intambara yo kwizera kandi iyo irwanwa n’abakijijwe bonyine aho baba bahanganye na Satani utifuza ko bakomeza inzira yo gukiranuka. Ese […]
Intambara tuvuga muri iyi nyigisho si intambara y’amasasu ahubwo ni intambara yo kwizera kandi iyo irwanwa n’abakijijwe bonyine aho baba bahanganye na Satani utifuza ko bakomeza inzira yo gukiranuka.
Ese urugamba rw’iyi ntambara rutangira ryari? Urugamba rutangira kuva umunsi wakiriyeho Kristo nk’Umwami n’Umukiza wawe. Uwo ni wo munsi wahindutse umurwanyi, ukarwana n’isi na Satani ndetse n’umubiri wawe. Ibi bisobanuye ko burya umunsi wemera kuba umukirisito ari bwo uba wiyandikishije muri iki gisirikare.
Impamvu yo kurwana: Burya urugamba rugera ku ntego yarwo iyo hari impamvu ifatika ituma rubaho. Iyo turwanira kwizera, tuba tugamije kuzabona ubugingo buhoraho. Ikindi gituma turwana ni ukugira ngo ubwami bw’ Imana bwamamare hose, abantu bave mu byaha bakire ubugingo buhoraho.
Abantu benshi bagira ikibazo kivuga ngo “Ese iyi ntambara izarangira ryari?” Bibiliya itanga igisubizo ko iminsi yose umuntu amara mu isi aba afashe igihe mu ntambara. Nta munsi w’ubusa ubaho muri uru rugamba ahubwo turwana buri munsi kandi tuba duhanganye n’ibyo tureba, twumva, dutekereza, rimwe na rimwe tukagira n’intege nke ku bwo gucogozwa n’uwo turwana ari we, Satani.
Ubu ni uburyo 7 bwagufasha kurwana intambara nziza yo kwizera:
1 Kwirinda icyaha: Satani azi ko iyo wakoze icyaha utakaza imbaraga bityo ukaba utakigira amahoro mu mutima. Ni yo mpamvu atifuza ko dutunga umutima utaturega ikibi. Ntabwo wakwitwa umurwanyi kandi umutima wawe ubitse ibyaha. Birababaza iyo uvuga ko ukijijwe ariko uba mu byaha bitandukanye. Gusa ntitwakwirengagiza ko umutima wawe uba ubizi neza ko watsinzwe urugamba n’ubwo abantu bakubona mu murimo w’ Imana.
Mbafitiye inkuru nziza! Burya iyo uri mu rugamba, bijya bibaho ko uraswa. Gusa iyo uvuwe urakira ukagaruka ku rugamba. Yesu yateganyije gufasha abantu bose barasiwe muri iyi ntambara yo kwizera. Ntuzigere wemera ko icyaha kiguherana ahubwo ujye ubyutsa umutwe wihane wature Imana izakubabarira (Ibyakozwe 3:19).
2. Kwirinda amaganya y’isi: Satani ajya aduteza amaganya kuko azi ko Yesu yavuze ngo ntimukiganyire (Matayo 6:25-34). Amaganya y’isi Satani ayakoresha nk’intwaro ikomeye ibasha benshi. Ibi biradusaba kwirinda. Hariho n’abasenga ariko kuko uyu mwambi wamaze kubahinguranya, bituma bahoza umutima ku by’isi, basaba Imana ibirebana n’imibereho bakibagirwa ubugingo buhoraho.
3. Kubabarira: Muri ubu buryo bwo kurwana intambara nziza ni byiza gutoza umutima wawe kubabarira n’utagusabye imbabazi kugira ngo Imana ibe mu ruhande rwawe. Umuyobozi w’Urugamba ari we Yesu Kristo yaravuze ngo nitutababarira abantu ibyaha byabo na Data wo mu ijuru ntazatubabarira, kandi ko umuntu nagucumuraho uzamubabarira 7×70. Reka twibaze: Imana ikubabariye nk’uko ubabarira wajya mu ijuru?
4. Kumvira: Burya kimwe mu bifasha abasirikare beza gutsinda ni ukumvira amabwiriza y’ umuyobozi w’ urugamba. Yesu yavuze ko intama ze zumva ijwi rye ariko iyo urebye ubuzima bw’Abakirisito birabagora kumvira Imana. Gutegaka kwa Kabiri 8:1 haravuga ko iyo migisha izabazaho ikabageraho nimugira umwete wo kumvira Uwiteka Imana. Mutekereze iyo Yosuwa ataza kumvira Malayika, yari kugera kuri Yeriko maze bakamurimburana n’ Abisirayeli bose!
5. Gusenga: Kuko Yesu yari azi urugamba afite, byatumaga arara ku musozi asenga ari wenyine cyangwa ari kumwe n’abigishwa. Ibyo byatumaga agera imbere ya Satani agwije imbaraga z’umutima, agatsinda urugamba bitagoranye. Impamvu imwe ituzanira tugatsindwa ni uburyo tunanirwa gusenga. Bibiliya ivuga gusenga nk’itegeko ntabwo ibidusaba. Kwishora muri iyi ntambara yo kwizera udasenga ntaho bitandukaniye no kwiyahura.
6. Ibyiringiro: Pawulo yari afite uburambe mu kurwana iyi ntambara. Umva inama yatugiriye: Mwishime mufite ibyiringiro mwihanganira amakuba, mukomeze gusenga mushikamye (Abaroma 12:12). Umusirikare watakaje ibyiringiro biragoye ko yatsinda urugamba. Abantu benshi bitewe n’ibigeragezo bamazemo igihe, batakaje ibyiringiro basigaye batura amagambo yo kunanirwa ariko biragatsindwa ko wamanika amaboko imbere ya Satani kandi wari umaze igihe kirekire mu rugamba.
7.Kwihangana: Inzira ijya mu ijuru ntabwo igororotse ku buryo nakwizeza ko nta kibazo uzahura nacyo. Si ko bimeze pe! Rimwe na rimwe uzahura n’ibigusaba kwihangana kandi hahirwa uwihanganira ibimugerageza kuko namara kwemerwa azambikwa ikamba (Yakobo 1:12).
Ubusanzwe hageragezwa kwizera kwacu ngo turusheho gukomera nyuma tuzabashe gukomeza abandi.
Mu ntambara yo kwizera ujye wibuka ibi:
None ubwo bimeze bityo tuvuge iki? Ubwo Imana iri mu ruhande rwacu umubisha wacu ni nde? (Abaroma 8:31)
Ibikenewe kugira ngo urwane intambara nziza birahari: Mbese ubwo itimanye Umwana wayo ikamutanga ku bwacu twese, izabura ite kumuduhana n’ibindi byose? (Abaroma 8:32)
Umugaba w’Urugamba arizewe kuko yageragejwe na byose ariko nta cyaha yigeze akora ubwo yatsinze yiteguye kudutsindira. (Abaheburayo 4:15)
Pastor Desire


text:
Iryo tegeko ryasohotse mu Igazeti ya Leta nomero idasanzwe yo ku wa 20/04/2016, ariko ntiryahita ritangira gukurikizwa kuko hari Amateka ya Minisitiri (Ministerial orders) yagombaga kugena uko zimwe mu ngingo z’iri tegeko zizashyirwa mu bikorwa kandi ayo mateka akaba yari atarasohoka.
Ibyari bitegerejwe ngo iryo tegeko ritangire gukurikizwa ni ingingo igena uburyo bwo kwiyandikisha mu buyobozi bw’Ubwiteganyirize; ibikubiye mu mushahara mbumbe ubarirwaho umusanzu; uburyo imenyekanisha n’iyishyurwa ry’umusanzu bikorwa; uburyo ibihano byo kudatanga umusanzu ku gihe bitangwa n’uburyo bwo kwishyura ibigenerwa umugore uri mu kiruhuko cyo kubyara.
Ibyo ni byo byasohotse muri iyo Gazeti ya Leta Leta nᵒ 44 yo kuwa 31/10/2016 nk’uko inabigaragaza mu ngingo yayo ya mbere. Kuba iri teka risohotse binasobanuye ko imishahara y’abakozi igiye gutangira gukatwaho iyo misanzu.
Ibyo umugore uri mu kiruhuko cyo kubyara agenerwa
Umugore uri mu kiruhuko cyo kubyara agenerwa amafaranga angana n’umushahara we wa nyuma watanzweho umusanzu.
Guhabwa ayo mafaranga bitangirana n’icyumweru cya karindwi cy’ikiruhuko cyo kubyara, akayahabwa mu gihe kingana n’ibyumweru 6 bya nyuma by’ikiruhuko cyo kubyara. Ariko kugira ngo umugore uri mu kiruhuko cyo kubyara ahabwe ibyo itegeko rimugenera hari ibyo agomba kuba yujuje.
Ibi birimo kuba ari mu kiruhuko cyo kubyara kandi akaba afite icyemezo cyabugenewe cyujujwe kandi gishyizweho umukono n’umukoresha gishyikirizwa Ubuyobozi bw’Ubwiteganyirize mu gihe kitarenze amezi atandatu (6) uhereye umunsi yatangiriyeho ikiruhuko cyo kubyara.
Harimo kandi kuba yaratanze imisanzu nibura ukwezi kumwe kubanziriza ukwezi atangiriyeho ikiruhuko cyo kubyara mu bwishingizi bw’ibigenerwa umugore uri mu kiruhuko cyo kubyara.
Ni bande barebwa n’iri tegeko?
Iri tegeko rireba abakozi bose muri rusange baba abagengwa na sitati y’abakozi ba Leta na sitati zihariye cyangwa abagengwa n’itegeko ry’umurimo mu Rwanda hatitawe ku bwenegihugu bwabo.
Rireba kandi abanyapolitiki ndetse n’abakozi b’abanyamahanga boherejwe n’ibigo byabo gukorera mu Rwanda mu gihe imirimo bakora izarenza amezi 12.
Ingingo ya 6 y’iryo teka rya Minisitiri ni yo igena ibikubiye mu mushahara mbumbe ubarirwaho umusanzu.
Iyo ngingo igira iti “Umusanzu ugenewe ubwishingizi bw’ibigenerwa umugore uri mu kiruhuko cyo kubyara ubarirwa ku mushahara mbumbe ugizwe n’umushahara shingiro, inyungu, ibihembo by’ibiruhuko byishyurwa, inyongera, ibihembo binyuranye n’izindi nyungu zose z’amafaranga ahwanye n’iby’umukozi abona bitari amafaranga.”
Inshingano z’umukoresha
Umukoresha afite inshingano yo kwiyandikisha no kwandikisha abakozi be mu gihe kitarenze iminsi irindwi y’akazi ikurikira itariki yahereyeho umukozi wa mbere akazi.
Umukoresha kandi afite inshingano zo gukusanya umusanzu wose ugizwe n’umugabane umukoresha atangira umukozi n’umugabane umukozi agomba gutanga ukurwa ku mushahara we igihe cy’ihemba.
Umusanzu w’ubwishingizi bw’ibigenerwa umugore uri mu kiruhuko cyo kubyara ni ibice bitandatu ku ijana (0,6%) by’umushahara ubarirwaho umusanzu. Umugabane w’umukoresha kimwe n’uw’umukozi ni ibice bitatu ku ijana (0,3%) by’umushahara ubarirwaho umusanzu kuri buri wese.
Umukoresha anafite inshingano zo kumenyekanisha akanatanga umusanzu yakusanyije buri kwezi mu buyobozi bw’Ubwiteganyirize bitarenze itariki ya 15 z’ukwezi gukurikira ukwishyurirwa umusanzu.
Iyo atabikoze ni we wishyura ibirarane byose, atagize icyo akura ku mushahara w’umukozi.


text:
Yanditse ibitabo 2 atararangiza primaire bihita bikundwa Yahaye 80% by’inyungu ze abazahajwe na Jenoside yakorewe abatutsi mu Rwanda n’intambara ya Darfur ! Uyu mwana w’igitangaza yavukiye Ottawa muri Canada mu mwaka wa 1995. Ababyeyi be ni abanyarwanda, bakaba baba muri Canada kuva muri 1989.
Yakuze akunda gusoma cyane, ku buryo se witwa Ruzima NSENGIMANA yigeze gutangariza ikinyamakuru Barrhaven This Week ko umukobwa we asoma ibitabo bitari musi ya 6 mu cyumweru ! Ubu baba ahitwa Barrhaven mu mu majyepfo ya Ottawa, akaba yiga muri Mother Teresa High School.
Gusoma ibitabo by’abandi yasanze bidahagije maze afite imyaka 11 gusa atangira kwandika ibye. Igitabo cye cya mbere cyitwa The Friendship Mess avugamo ubuzima bw’abana b’abakobwa bato b’incuti bahura n’ibibazo bitandukanye. Ibi bibazo ariko bituma bamenyana, bikanarangira bakundanye kurushaho.
Iki gitabo ngo yagihereye ku buzima bwe bwite ( true story), kikaba cyarasohowe na sosiyete Baico Publishing. Launch yacyo yabaye muri Nzeli 2007 yitabiriwe n’abantu batari munsi ya 100, harimo n’abanyamakuru benshi batangajwe n’umwana w’imyaka 12 wihanduje icumu agasohora igitabo cy’amapaje 229 yose !
Iki gitabo nticyamenyekanye muri Canada gusa, kuko muri Africa, cyane cyane mu bihugu bivuga icyongereza byo ni ibindi bindi.
Mu Rwanda, aho afite umuryango biravugwa ko bamwe iki gitabo bakizi, banagisomye. Muri 2007 kandi nibwo yatangiye kwandika ibitabo by’ama series byitwa BFFL : Best Friends For Life. Icya mbere muri byo kikaba ari ’The Perfect Birthday Party’ kandi nacyo cyarakunzwe . Yifuza kandi kuzajya yandika scripts z’amafilms n’ikinamico ndetse nawe akaba umu actress.
Uyu mwana yatangaje ko kuba se ataramwemereraga kwirirwa imbere ya television byatumye asoma cyane, n’ababyeyi babimufashamo. Ati “ abana bagenzi banjye nibasome ibitabo aho kwirirwa bareba television. Mutangire musoma udutabo tugufi bizagera n’aho n’ibirebire mubisome. Niko nanjye natangiye.”
Mu kwezi kwa Gicurasi 2009, Keza RUZIMA yahawe igihembo gitangwa na Rwanda Diaspora Convention ; iki gihembo cyitwa “Youth Awards”. Akaba yaragihawe kubera uburyo yahesheje ishema umuryango nyarwanda yandika ibitabo byiza bikunzwe, bikaba binatuma abandi bana bamufatiraho urugero. Ikindi ni uko abinyujije muri Keza RUZIMA Foundation, yiyemeje gufasha abazahajwe na jenoside mu Rwanda n’intambara yo muri Darfur.
Keza RUZIMA kandi ntiyandika gusa kuko anakunda umuziki no gukina piano. Yandika kandi udukuru tugufi abinyujije kuri website ye www.kezatips.com. Yavuze ko yifuza guhura n’umwana wazahajwe na jenoside yakorewe abatutsi, bakaganira, akaba yanamufasha kwandika igitabo.
Reba Video
Keza Ruzima-Yanditse ibitabo 2 atararangiza primaire
at 3:31:00 PM
Labels: abahanzi nyarwanda, abanditsi


text:
Gukorera Yesu kandi umukurikira
Aya ni amagambo abiri atandukanye kuko ubusanzwe biroroshye ko umuntu yumva bitashoboka ko umuntu akorera Yesu atamukurikiye, ariko Yesu ubwe niwe wavuze jo umuntu niyiyemeza kumukorera akwiriye no kumukurikira. Gukorera Yesu ni ukuba mu mirimo y’Imana nk’uko bisanzwe ariko iyo hajemo gukurikira ni ukunyura inzira yanyuraga, kubaho nk’uko yabagaho. Ubusanzwe ushatse wavuga ko gukurikira Yesu bigoye kurusha kumukorera, kuko yaravuze ngo umuntu nashaka kunkurikira yiyange, yikorere umusaraba we ankurikire. Kenshi rero kubera gukurikira Yesu harimo iyo kiguzi cyo kwikorera umusaraba, umuntu yahitamo kumukorera byonyine.
Yohana: 12:26 Umuntu nankorera ankurikire, kuko aho ndi n’umugaragu wanjye ari ho azaba, Umuntu nankorera Data azamuha icyubahiro.
Iri Jambo Yesu yaribwiye Filipo na Andereya ababwira ko agiye kugenda ariko icyo yaje gukora ku isi yagikoze ariko ababwira ko umuntu agomba kumukorera kandi agakomeza no kumukurikira kuko aho Yesu ari niho nawe azaba ndetse n’Imana Data izamuha icyubahiro.
BeneData natekereje kur’iri Jambo cyane, nsanga hari ibintu umukristo agomba kumenya muri uru rugendo rwo kujya mu ijuru:
Gukorera Imana
Nasanze harimo isezerano ko umuntu akwiye gukorera Imana nkuko Yesu agiye kujya mu ijuru yabitegetse abigishwa : “Nuko mugende muhindure abantu bo mu mahanga yose abigishwa, mubabatiza mu izina rya Data wa twese n’Umwana n’Umwuka Wera, mubigisha kwitondera ibyo nababwiye byose.” ( Matayo: 28:19-20)
Ibi bitwereka ko iminsi yose dufite hano ku isi tugomba kuyikoreramo Imana kandi inshingano ikomeye ni uguhindura abantu abigishwa ba Kristo. Mbese ujya wibuka ko ufite umurimo wo kubwira abantu ko Yesu Kristo ari we nzira yonyine ijyana umuntu ku Mana? Uwo murimo ni uw’abakristo twese kandi ubikora azabihemberwa:
Daniyeli:12.3 abanyabwenge bazarabagirana nk’umucyo wo mu isanzure ry’ijuru, n’abahinduriye benshi ku bukiranutsi bazaka nk’inyenyeri iteka ryose.
Gukurikira Kristo
Umutu ukorera Yesu akwiye kumukurikira: Yesu igihe cyose yamaze ku isi yagiye yigisha abantu ubutumwa bwiza ariko agenda asaba abantu ko bamukurikira, ariko hari abangaga ngo babanze bajye guhamba, undi ati "reka mbanze jye gusezera abo mu rugo" …..(Luka:9:57-62).
Uko niko mur’iyi minsi abantu bameze bakurikiye Yesu ariko basubiye inyuma, bajya mu byaha bavuga ngo bazihana. Ariko ndagira ngo wowe wasubiye inyuma hindukira ukurikire Yesu kandi azaguhemba, reka kuvanga, nubwo wagerageje kwihisha abantu ariko Imana ntiwayihisha kuko yo irabibona ko ujijisha nyamara utayikurikiye.
Ndagusabye ngo nkuko wamenye ukuri abe ariko ukomeza wisubira inyuma. Umva uko Yesu yavuze: “Nta muntu ufashe isuka ureba inyuma, ukwiriye ubwami bw’Imana.” Komeza ukurikire Yesu kuko agufitiye byinshi byiza kandi ushinge aho ashinguye, ugire umutima nk’uwari muri we.
Kuba aho Yesu ari
Iyo umuntu yakiriye agakiza agira impinduka mu bugingo kuko Kristo aba yinjiye mu bugingo bwe aho Yesu ari haba amahoro, guhuza, kwera imbuto nziza, urukundo, kubabarira. Mu gihe tukiri mu isi haba hari itandukaniro kuko tuba tuyirimo ariko har’ahandi tuba twicaye mu buryo bw’Umwuka.
Kandi na nyuma y ’ ubuzima bwa hano ku isi tuzaba aho Yesu ari mu buryo bugaragara, Yohana14.1-3 Yesu ajya kujya mu ijuru yabwiye abigishwa be kudahagarika imitima yabo, bibaza aho bazaba, arababwira ati:” Mu rugo rwa Data harimo amazu menshi; iyaba adahari mba mbabwiye, kuko ngiye kubategurira ahanyu.Kandi ubwo ngiye kubategurira ahanyu, nzagaruka mbajyane iwanjye, ngo aho ndi namwe muzabeyo.”
Yesu Kristo ari mu ijuru kandi yicaye iburyo bwa Data (Abaheburayo:10.2, 1Petero:3:22, Abakolosayi:3:1) aho niho azajyana abantu bamukoreye kandi bamukurikiye. Ngaho haranira kuzabayo
Imana Data izamuha icyubahiro
Benedata hari icyubahiro abana b’Imana bafite kuko bakurikire Imana igitanga. Buriya kwitwa umwana w’Imana bitandukanye nuko wakwitwa indaya, umusinzi, umusambanyi…. Kuko Imana iha icyubahiro abana bayo. Yesu nawe yigeze yabwira abigishwa ngo: “Sinkibita abagaragu kuko umugaragu atazi ibyo shebuja akora, ahubwo mbise incuti kuko ibyo numvise kuri Data byose mbibamenyesheje. Ibyo bidutera kunezererwa Imana yo yahaye icyubahiro abayikurikiye kandi niko bizamera no mu ijuru.
Wowe wamenye Kristo, mukorere, unamukurikira kugirango atazaza kuguhemba agasanga wagiye kandi kuko wamukoreye ariko wibagirwa gukomeza kwiyeza, no kwirinda. Nkwifurije gukomeza gukurikira Kristo kuko nibwo uzabona ibihembo kuri wa munsi azaza kujyana itorero.


text:
Nk’uko bimaze kumenyerwa mu Rwanda ko abamugaye nabo ari abantu nk’abandi ndetse ko bakwiye koroherezwa mu buryo bwose,kuri ubu abafite ubumuga bagiye kwizihiza umunsi wabo hamurikwa imideri ndetse no mu mibyinire idasanzwe.
Nk’uko bimaze kumenyerwa mu Rwanda ko abamugaye nabo ari abantu nk’abandi ndetse ko bakwiye koroherezwa mu buryo bwose,kuri ubu abafite ubumuga bagiye kwizihiza umunsi wabo hamurikwa imideri ndetse no mu mibyinire idasanzwe.
Buri mwaka tariki 3 Ukuboza 2017 ni umunsi mpuzamahanga w’abafite ubumuga, muri uyu mwaka mu Rwanda uyu munsi ugiye kwizihizwa mu buryo butandukanye n’ubusanzwe bumenyerewe kuko mu kuwizihiza ubu hagiye kuba ibirori bidasanzwe aho abafite ubumuga bazaba bamurika imideri.
Iki gitaramo cyo kumurika imideri no kubyina hizihizwa umunsi mpuzamahanga w’abafite ubumuga byitezwe ko cyizaba tariki 3 Ukuboza 2017, kikazabera mu cyumba cy’imyidagaduro cyo kwa Mulindi Japan One Love hafi y’ahahoze akabyiniro kamamaye nka Cadillac.
Kwinjira muri iki gitaramo azaba ari ubuntu. Impamvu byagizwe ubuntu nk’uko byatangajwe ngo ni uko nta nyungu icyenewe ahubwo igikenewe ari ukwereka abazitabira ko n’abafite ubumuga bashoboye.
Ibitekerezo
Ni byiza kabisa.Erega nabo ni abantu nka twe kandi benshi barize ndetse baraminuza.Ariko mfite akabazo mbaza abantu mwese:Ko pastors bavuga ko bakiza abantu bamugaye,hari uwo mwaba muzi neza kandi uzwi n'abantu benshi pastors baba barakijije?Kigali yuzuye abantu benshi bamugaye twese tuzi.Muli za Gares,imihanda,ibigo by'abamugaye i Kanombe,etc...Kuki ntawe ba Bishop Rugagi n'abandi ba pastors bari bakiza,ariko uzwi neza hano muli Kigali?Jye mbona ari imitwe kuko Yesu n'abigishwa be bakijije abamugaye benshi cyane kandi babaga bazwi neza mu mujyi.Urugero,soma Ibyakozwe 8:7,8 abamugaye benshi cyane PETERO yakijije mu mujyi wa Samaria.Icyo gihe abatuye Samariya bose barababonye barishima cyane.Ikindi cyerekana ko pastors batubeshya,nuko baba bishakira ifaranga.Nyamara abakristu nyakuri iyo bakoraga igitangaza ukabaha amafaranga,barakubwiraga ngo "pfana n'ayo mafaranga".Bisome muli Ibyakozwe 8:18-20.Mujye mushishoza aho gupfa kwemera. Kanda hano umusubize


text:
Ubwumvikane ni ikintu cy’ingenzi mu mibinano mpuzabitsina hagati y’abantu babiri kugira ngo imibonano mpuzabitsina yabo igende neza. Nta bwumvikane, hazabaho imbaraga zivanze n’akavuyo ndetse n’ibindi bintu bitaribyiza mu gihe cy’imibonano mpuzabitsina.
Dore bimwe mu bintu imibonano mpuzabitsina irimo ubwumvikane ishobora kukugezaho kandi byiza:
1. Ituma urukundo rwanyu rutera imbere
Imibonano mpuzabitsina irimo ubwumvikane ituma urukundo rwanyu rutera imbere ku buryo budasanzwe, aho usanga(...)
Ubwumvikane ni ikintu cy’ingenzi mu mibinano mpuzabitsina hagati y’abantu babiri kugira ngo imibonano mpuzabitsina yabo igende neza. Nta bwumvikane, hazabaho imbaraga zivanze n’akavuyo ndetse n’ibindi bintu bitaribyiza mu gihe cy’imibonano mpuzabitsina.
Dore bimwe mu bintu imibonano mpuzabitsina irimo ubwumvikane ishobora kukugezaho kandi byiza:
1. Ituma urukundo rwanyu rutera imbere
Imibonano mpuzabitsina irimo ubwumvikane ituma urukundo rwanyu rutera imbere ku buryo budasanzwe, aho usanga uwariwe wese ababa arwishimira akumva yabigiraho urugero rwiza muba mwamuhaye.
Ni iby’igiciro kubona hari ubwumvikane hagati y’abakundana. Mu ghe hari ubwumvikane muri mwe bizanabafasha gukora imibonanompuzabitsina irimo ubwumvikane kandi yateguwe, bityo bibazanire imbaraga nyinshi mu rukundo rwanyu bituma rurushaho gutera imbere.
Iyo nta bwumvikane nta kintu na kimwe cy’iterambere mushobora kugeraho mu rukundo rwanyu uretse intonganya ndetse n’ibindi bintu bibi bishobora gutuma habaho ugutandukana kwanyu.
2. Itanga amahoro mu rukundo
Imibonano mpuzabitsina irimo ubwumvikane, nibyo koko itanga amahoro hagati y’abayikora ndetse ikanatanga n’ibyishimo kuri bo.
Nta kabuza ko amahoro ashobora kwiganza mu gihe imibonano mpuzabitsina yanyu yakozwe mu bwumvikane no mu mucyo.
Ubwumvikane butuma nta mutima mubi ushobora kuboneka muri mwe, bityo urukundo rwanyu rukarushaho kurangwa n’ibyishimo, umunezero ndetse n’amahoro.
3. Itanga ibyishimo hagati y’abayikora
Igihe wumva umutima wawe ntacyo ugushinza, nta kabuza ko imibonano mpuzabitsina yanyu izakorwa mu mucyo ndetse inabazanire ibyishimo hagati yanyu mu gihe murikuyikora cyangwa se mu gihe yarangiye.
Ubwumvikane ni kimwe mu ntwaro zikomeye mu rukundo; kuko ubwumvikano ntacyo butageza ku bakundana, yaba amahoro cyangwa se umunezero, urukundo rurambye ndetse n’ibindi bintu byiza bishobora gutuma urukundo rwanyu rurushaho gokomeza kwishimirwa na buri wese.
4. Imara igihe kirekire
Imibonano mpuzabitsina irimo ubwumvikane ituma urukundo rwanyu ruhorana imbaraga kandi iyo mibonano mpuzabitsina izakorwa igihe kirekire kuko izaba yateguwe kandi yumvikankweho.
Imibonano mpuzabitsina yumvikanyweho ituma nta ntongaya zishobora kugaragara hagati y’abakundana cyangwa se undi muntu wese uri kuyikora. Iyo mibonano ikorwa igihe kirekire kandi ikaba yiganjemo ibyishimo n’umunezero.
Banza utegure imibonano yawe mbere yuko uyikora kuko bizatuma ugubwa neza ukumva umutima wawe uranezerewe.
5. Ituma habaho udushya mu rukundo
Imibonano mpuzabitsina ituma udushya ndetse n’ibindi bintu byiza bigaragara mu rukundo rwanyu.
Dore ibintu bishobora kwiganza mu rukundo rwanyu igihe habamo ubwumvikane: kubabarirana mu gihe umwe muri mwe akoshereje undi, gufashanya hagati yanyu, kutagira umutima wo kwikunda gusa n’ibindi byinshi.
Ibyo byose n’ibindi bitavuzwe bizakomeza kugaragara mu rukundo rwanyu kandi ubwumvikane nabwo buzakomeza kubaho bityo urukundo rwanyu rukomeze kurangwa n’umunezero.
6. Ituma ugira umunezero
Nyuma yo kumara kubona ibyo bintu byose byavuzwe haruguru, ikizakurikiraho ni umunezero uziganza hagati yanyu mu gihe cy’imibonano mpuzabitsina.
Urukundo ni ikintu gikoeye cyane kandi gishobora kwitonderwa na buri wese akamenya uburyo rukorwa mbere yo kwishora mu bintu ntakubitegura.
Mu gihe ushaka gukora imibonano mpuzabitsina iakuzanira ibyishimo n’umunezero banza uyitegure kandi ubanze uyumvikaneho n’uwo mugiyekuyikorana, bityo ibyishimo n’umunezero bizagaragara hagati yanyu.
Source: www.elcrema.com
Yanditswe na Bizimana Jean Damascene/Muhabura.rw


text:
"Igenamigambi ry’ uyu munsi, niyo makiriro y’ ejo hazaza"
Igenamigambi ryiza niyo nkingi y'iterambere ry'ejo hazaza h'Igihugu cyacu.
Ntabwo wabasha gutera imbere cyangwa ngo uteze imbere abaturage uyobora udafite igenamigambi rihamye.
Ntabwo kandi wakwizeza abaturage ko ukora neza kandi ukoresha neza imbaraga n'umutungo rusange, udafite igenamigambi ryiza.
Leta y'Ubumwe yashyizeho gahunda zo gutegura igenamigambi ry'igihe kirekire, ry'igihe giciriritse ndetse n'iry'igihe gito kugira ngo ibashe kugera ku ntego yiyemeje kandi yemereye abanyarwanda.
Bumwe mu buryo bwo gushyira mu bikorwa igenamigambi rya buri rwego harimo Imihigo.
Mu ntangiriro yayo, mu mwaka wa 2006 imihigo yari ku rwego rw’Akarere, mu mwaka wa 2007 imihigo yageze ku rwego rw’Imirenge, ku tugari ndetse n’imidugudu.
Mu mwaka wa 2008 imihigo yageze kuri buri muryango maze igenamigambi ry’iterambere riba ryegerejwe beneryo.
Abaturage b’akarere ka KIREHE bishimiye gahunda y’imihigo kandi bagira uruhare rugaragara mu ishyirwamubikorwa ryayo. By’umwihariko mu karere ka KIREHE Imihigo y’umuryango imaze kutugeza ku bikorwa by’indashyikirwa birimo kuvugurura no kongera umusaruro w’ubuhinzi n’ubworozi, kwihangira imirimo,gutura neza mu midugudu, kwiyegereza ibikorwa remezo nk’amazi, imihanda n’amashanyarazi, guha agaciro uburezi kuri bose, kwitabira gahunda zo kwa muganga, isuku, n’ibindi.
1. IMIHIGO Y’AKARERE KA KIREHE
1. Imihigo y’Akarere ka Kirehe mu mwaka wa 2017-2018
2. Imihigo y’Akarere ka Kirehe mu mwaka wa 2016-2017
3. Imihigo y’Akarere ka Kirehe mu mwaka wa 2015-2016
4. Imihigo y’Akarere ka Kirehe mu mwaka wa 2014-2015
5. Imihigo y’Akarere ka Kirehe mu mwaka wa 2013-2014
6. Imihigo y’Akarere ka Kirehe mu mwaka wa 2012-2013
7. Imihigo y’Akarere ka Kirehe mu mwaka wa 2011-2012
8. Imihigo y’Akarere ka Kirehe mu mwaka wa 2010-2011
9. Imihigo y’Akarere ka Kirehe mu mwaka wa 2009-2010
10. Imihigo y’Akarere ka Kirehe mu mwaka wa 2008
11. Imihigo y’Akarere ka Kirehe mu mwaka wa 2007
2. INGENGO Y’IMARI Y’AKARERE KA KIREHE
3. INYANDIKO Z’INGENZI MU IGENAMIGAMBI


text:
Nyamasheke: Impfu n’inkongi z’umuriro byavangiye umutekano
Inama y’umutekano yaguye y’Akarere ka Nyamasheke yasanze mu kwezi gushize umutekano warishwe n’impfu za hato na hato n’inkongi z’umuriro.
Byavuzwe kuri uyu wa 16 Kanama 2016, aho muri iyo nama bagaragaje ko mu kwezi gushize hagaragaye impfu 13.
Ngo zimwe zagiye ziterwa n’amakimbirane mu miryango, izindi zigaturuka ku mpanuka mu gihe izindi zaturutse ku kwiyahura kwa bamwe mu baturage.
Inkongi z’umuriro zo bavuze ko zatewe na bamwe mu baturage bahakura ubuki abandi bagatwika ari impanuka batagizemo ubushake mu gihe hari n’abagiye batwika kubera ubugome cyangwa gushaka ubwatsi bw’inka zabo.
Umuyobozi w’Akarere ka Nyamasheke, Kamali Aime Fabien, yavuze ko umutekano wifashe neza muri rusange mu Karere kose ka Nyamasheke, kandi ko bagiye gukomeza gukaza ingamba kugira ngo bimwe mu byagiye bigaragara biwuhungabanya bihagarare.
Yagize ati “Tugiye kwigisha abaturage bacu bumve ko nta mpamvu yo kwiyambura ubuzima, umugoroba w’ababyeyi wongerwe amakimbirane mu miryango ashire, kandi ni byiza ko abayobozi bagira uruhare rukomeye mu ifungurwa n’ifungwa ry’utubari ku masaha yagenwe”.
Yakomeje yihanangiriza abayobozi b’utugari n’ab’imirenge batarara aho bakorera abibutsa ko ubuyobozi buzafata izindi ngamba mu gihe baba batisubiyeho.
Ati “Iyo umuyobozi ataraye aho akorera biha urwaho ba baturage ba ntibindeba gukora icyo bashatse mu kwica umutekano”.
Iyi nama yateranye hari abanyambanga nshingabikorwa b’imirenge 15 n’ab’utugari 68 bigize Akarere kose ka Nyamasheke, bibutswa ko bafite inshingano zikomeye zo kubana n’abaturage no kubafasha gushyira mu bikorwa neza gahunda za Leta.


text:
MR JOSEPH PART 13
Niba utarasomye PART 12 yisome hano hasi
https://dusabane.wordpress.com/2017/01/28/mr-joseph-part-12/
.
.
Aho twagarukiye ubushize
.
ndabasabye muze kumpa imbabazi! Ubwo njye amarira yari yatangiye gushoka mpita mbwira Jacob nti: sha njye narangije no kukubabarira rwose! Ariko ndumva unteye amatsiko! Jacob nawe ati: sha jose! Njye ubwanjye niyumviye………….
.
Part 13
.
Jaco nawe ati:sha jose! Njye ubwanjye niyumviye mama na papa baganira….. claude ati: yeeeh! Baganira iki se jaco!? Jacob: nyine mutuze mbabwire, nyine baganiraga ngiye kumva numva mama abwiye papa ati:” ariko se tuzakomeza kubeshya tugeze ryari chr! Basi reka tujye tuvuga ko ari umukozi bigiririnzira aho kugira ngo dukomeze kubeshya ko arumwana wacu! Papa nawe ati: hhhum! Nonese shr! Urumva byashoboka koko kandi aziko turi ababyeyi be!?
.
.
.
Mama: ariko shr! Njye ndambiwe gutoteza undi mwana, ariko uziko ntako ntagira ngo mukange, hato atazatwinjirira akamenya byose!,ariko shr,urabona uburyo ndimo kuba igitambo cyamakosa yawe!? Papa: hhum! Ubwo se uravuga ko ukora iki wowe!? Mama: erega kuba mutoteza nkamuvunisha ndetse nkamwima uburenganzira,sukuvuga ko mba mwanze ahubwo mba ngira ngo atazatwegera akatwinjirira akamenya akari imurori!””” ubwo Jacob yarangije kutubwira atyo yarize,agahinda kenda kumuhitana ndetse arinako amarira amushoka mu maso,gusa ntababeshye nanjye numvaga kwihangana byananiye ndetse nkibaza uburyo uwo nitaga mama, antoteza nabi cyane,Atari we koko umbyara ndetse kumva ntiyumvisha uburyo yaba atabikora abikuye kumutima!
.
.
.
Muguhe tukiri muribyo twumva claude aravuze ati: ariko se basha! Ubwo ko mwese muri kurira,murabona haricyo twageraho! Cyo nimurekere aho! Jacob: sha njye ndacyafite ubwoba kuko ndibaza icyaba cyarabaye kuri joseph kikanyobera! Njye: ariko se koko jaco! Ibyo bintu banganga ko nabinjirira nkamenya,ni ibiki!?
.
.
.
Claude: sha ibyo mwibyibazaho cyane, ahubwo icyingenzi nuko tumenye ko mabuja Atari umuntu mubi nkuko tubikeka kandi icyo njye nagusaba joseph, nuko wakomeza kwihangana ukazamenya ibyakubayeho witonze! Jacob: nonese jose! Nanjye nti: karame jaco! Jacob: wanyemerera ngatangira kukwita mukuru wanjye ndetse nkaguha icyubahiro ntigeze nguha mbere hose!? Njye: yooooh! Sha jaco! Ntacyo rwose kandi wumve ko nkubabariye bimvuye kumutima!
.
.
.
Jacob: yooh! Urakoze cyane muvandi! Noneho ndumva nduhutse reka ngende! Claude nawe ati: hoya jaco! Buretse kugenda………. Niko se jose!jacob ntakintu yadufasha kumugoroba kuri za gahunda!? Njye: kandi koko di! Jacob ayoberwa ibyo turimo kuvuga ahita atubaza ati: niko se! muravuga iki!? Njye: nyine hari ahantu nashakaga kujya kumugoroba nka saa 19:30’, kandi nawe urabizi ko mama atampa uruhushya …. …jacob: nonese uragira ngo nze kurumugusabira!?
.
.
.
Njye: sha, nubundi ntiyarumpa, ntiwiyumviye se ko atakwigera atuma nishima,ntiwabyumvise babiganira! Jacob: sha ndabyumva! Ariko se none uragira ngo mbigenze nte!
Njye: nyine uze gushaka akantu untuma hanze,kuri ariya masaha kugira ngo mama ntanshaka ataza kumbura akabigira intambara! Jacob: eeeeh! Apuuuh ibyo biroroshye ahubwo ndaza kubwira abazamu,gusa wowe uze kugenda mama nasakuza ndamubwira ko nari nagutumye! Claude: hahaha! Ariko se jose ko wamenye ukuri ukaba ukiri kwita mabuja nyoko!? Njye: hhhum! Ubwo………….ntararangiza jaco aba aravuze ati: yeeeh! Rata nibyo byiza kugira mama atazamenya ko wamenye ukuri, ndetse bizanagufasha kumenya aho waturutse!
.
.
.
Njye: rata nanjye ndumva ntanabireka! Erega nubwo nabayeho nabi ngomba kumenya ko ariwe wandeze nkaba ngezaha kandi umunye ko hari impamvu abikora nawe aba Atari we! Ahubwo ndumva umubi ari data! Claude: hahaha! Sha nanjye numvaga aricyo gisubizo ugomba kumpa gusa njye ndacyibaza impamvu yaba yarabimuteye ikanyobera, gusa ntucike intege ndumva biri hafi ko tumenya ukuri!
.
.
.
Jacob: ok! Ubwo njye ndagiye gusa ndabashimiye kuba munyumvishe, kandi mukanambabarira!
Ubwo Jacob yamaze kuhava,njye na claude dusigara twumiwe, ngiye kumva numva claude aravuze ati: nonese sha jose! Nanjye nti: karame clau! Claude arongera ati: ko nshimye ko Jacob umubabariye, ubwo nimuhurira kumukobwa umwe,ntibizasubira irudubi!? Njye: sha nanjye nicyo kintu kirimo kuntera ubwoba kabsa! Ariko se ko Sandrine nabonye ankunda cyane,nimuhakanira azemera!? Claude: eeeeh! Sha ndumva ari ikibazo kabsa! Ariko……. Njye: nonese mn!njye ndumva nzakora ibishoboka, ntamenye ko nkunda Sandrine kuko nshobora guhakanira Sandrine akiyahura kandi yanambwiye ko atigeze akunda Jacob!
.
.
.
Claude:hahaha! Ariko sha uri feke! Ubwo se ubikoze mwibanga, mwazanabana mwibanga! Ahubwo uzashake ukuntu wegera Jacob mubiganireho nibiba ngombwa muhamagare na Sandrine! Njye: yeeeeeh! Keretse nshaka gushoza intambara,sha Jacob akunda sandrine cyane sinzi ko yapfa kubyumva! Ahubwo reka tubireke, imana izakora ibyayo!
Claude: ubwo nyine ntakundi! Ubwo twahise duhaguruka tujya gukomeza imirimo,duteka ibyo kumanwa birashya claude aragabura muri salon, nanjye nsigara ndya ibyanjye gusa claude yagarutse yumiwe mbona asa nkaho yaguye mukantu,mbonye arimo kunshanga mpita mubaza nti: niko se, ko mbona wikanze uhuye n’ipyisi!? Nawe ati: eeh!sha jose! Sinavuze ko data buja arumuherwe mugashaka kumpakanya!? Njye: yeeeh! Ninde se wabihakanye! Nonese ubonye iki!?
.
.
.
.
Claude: sha ngeze muri salon, nsangamo umuzungu, gusa ifaranga yarazanye ryo ntirisanzwe kabsa,..eeeh amadorari gusa gusa ! uziko numvise mabuja ahamagara databuja ati: shr! Babazungu wakodesheje ya nzu, baje kushyura amafaranga y’ameze atatu!” njye: yeeeh! Maze se!? claude: hhhum! Ubwo se urumva nari gukomeza nkaguma aho hantu! Reka njye nagize ubwoba mpita nisohokera kuko nibwo bwa mbere nari numvise inzu bishyura amafaranga angina kuriya!
.
.
.
Njye: hahahah! Erega shahu rero claude! Amafaranga ariho ahubwo nuko wowe ntayo ufite! Claude: hahaha! Sha byo byo kabsa, njye numiwe! Ubwo twakomeje kuganira arinako amasaha arimo kwicuma, ndetse nibyatinze ijoro ryahe kugera ntangira gupanga uburyo njya kureba aliane. Gusa bitewe nuko nari mfite ubwishingizi bwa Jacob nagiye ntabwoba, ndetse nyura no mu marembo magari ntatinya kamera cyangwa abazmu. Nageze hanze habura iminota nka 30 ngo saa mbili zigere mpita ngerageza kwihuta ,ariko ntaragera kure mba mbonye papa Jacob nkaho hakurya ndetse nitegereje neza mbona arimo kuganira n’umupolisi, kumutima nti: uriya wabona ari wa mupolisi claude yambwiye waje gusa papa Jacob!”
.
Ntakindi nakoze, nahise negera hafi nihisha inyuma yimodoka yaraho, ntangira kumviriza ibyo bavuga, ngiye kumva numva…….
.
.KUMVA IKI !?
NTUCIKWE PART 14…. LOADING……..
https://dusabane.wordpress.com/2017/01/28/mr-joseph-part-14/


text:
Nkunze kwibaza akenshi nti ese bisaba iki kugira ngo umuntu yambare iherena rinini dore ko akenshi njye ndyambara nkabona bitambereye kandi abandi bo nkabona baraberewe. Ese byaba aribyo nishyizemo ko atambera cyangwa byaba ari ukomu maso yanjye hateye byaba bituma ntaberwa n’ amaherena manini ?
Nibyo koko hari ababerwa n’amaherena manini kurusha abandi bidatewe n’uko mu maso yabo hameze ahubwo bitewe n’ijosi ryabo.
Iyo ufite ijosi rirambutse nakwita rirerire amaherena manini cyangwa maremare arakubera kuko uba ubona amanutse ku ijosi ryose bigasa neza, naho iyo ijosi ryawe ari rigufi akenshi uba ubona iherena ryarushije uburebure ijosi ryawe bigasa nabi uretse ko hari nabo amanuka ariko atari maremare cyane ku buryo abantu bafite amajosi magufi nkanjye bayambara bakaberwa.
Mu gihe rero ugiye kugura iherena rinini cyangwa rirerire uhitamo iherena ryoroshye, ritaremereye, kuko iriremereye rikubuza kwisanzura kuko uba wumva umeze nk’ufite umutwaro ku gutwi ibiro byaryo bikakubangamira.
Kuri iyi foto iri herena ni ryiza nk’uko mubibona ntabwo riremereye kandi kuba risa nk’irishushanyijeho birigira umwihariko bikaryogerera ubwiza.Gusa iyo wambaye iherena rirerire ni byiza ko mu ijosi ntacyo wambara kugira ngo iherena ryawe aba ariryo rigaragara bitaba byinshi kuri wowe.
Amaherena manini yakubera
Nkunze kwibaza akenshi nti ese bisaba iki kugira ngo umuntu yambare iherena rinini dore ko akenshi njye ndyambara nkabona bitambereye kandi abandi bo nkabona baraberewe. Ese byaba aribyo nishyizemo ko atambera cyangwa byaba ari ukomu maso yanjye hateye byaba bituma ntaberwa n’ amaherena manini ?
Labels: kwambara


text:
Umusogongero
Iyo umwana akiri muto wese aba atunzwe n’amashereka ya nyina.Hagati y’amezi atatu n’igice n’ane biba ngombwa ko umwana agaburirwa kugira ngo yunganire amashereka aba atagishoboye kumuhaza.
Ahabwa mbere na mbere uruvange rw’imbuto zose uretse izifite amavuta menshi n’izisharira cyane
Urugero: Avocat n’indimu
Umwana ntagomba guhabwa ibinyobwa bibonetse byose nk’ibfite alcool,imisururu,urwagwa,agomba kunywa igikoma n’amata kubashoboye kuyabona.
Arindwa rwose urusenda n’ibiryo bikaranze.
Amata yose iyo utangiye kuyaha umwana ugomba kuyavanga n’amazi kugeza amaze kuyamenyera.
Ay’inka n’ay’ihene bayavanga n’amazi,Ay’ifu yo ukurikiza ibipimo biba byanditseho.
Mu biryo by’umwana umenyereye kurya hagomba hagomba kongerwamo ibyubaka umubiri bituruka ku matungo kuko aba aribyo akeneye kurushaho
Urugero: Amagi,amata,inyama,amatezano,amafi,indagara n’ibindi.
Muri ibyo biryo bye hagomba gusukwamo amavuta make ntakarangwe kuko iyo akaranze aremerera igifu cy’umwana ntikibashe gusya neza,kandi atuma vitamin ziyoboka mu mubiri.
Ibiryo by’umwana bigomba kuba bicucumye buri gihe kubera impamvu ebyiri:
1-Igifu cye kiba kikiri gito kitashobora gusya ibibonetse byose akaba ari ngombwa kumworohereza.
2-Kugirango umwana adatoranyamo ibyo yishakiye kandi wenda ntafatemo ibyo umubiri we ukeneye.
Iyo umwana yatangiye kurya ntunyuzamo umwihorere ,biba ngombwa ko umugaburira ku gihe kandi ku buryo no ku rugero .
Mugutegura igaburo ry’umwana witwarararika isuku mu bikoresho ndetse naho ukorera kugira ngo bitazamo intandaro y’inzoka cyangwa se izindi ndwara.
Mu igaburo ry’umwana nta na rimwe rigomba gutegurwa nta mboga,kuko zimufasha kurwanya indwara.
Ibyo kurya by'Umwana:Umusogongero
Labels: abana, ibyo kurya by'umwana